بەها خۆراكییەكەی زەیتوون لەوەدایە كە بڕێكی كەمی وزە لەخۆدەگرێت بەرانبەر بەڕێژەیەكی بەرز لەماددەی خۆراكی گرنگ و ڤیتامین و ماددە دژەئۆكسانەكان. چەوری ناو زەیتوون لەجۆری ناتێرە یەكانییەكانە Monounsaturated كە ڕۆڵێكی پۆزەتیڤی هەیە بۆ دابەزاندنی ئاستی كۆلیستیرۆلی خراپ لەخوێندا. زەیتوون ڕێژەیەكی باشی لەڤیتامین E تێدایە كە سیفەتی دژەئۆكسانی هەیەو لەنێوەندە چەورییەكانی لەشدا دەتوێتەوە. پۆلیفینۆلیەكان Polyphenols بەڕێژەیەكی بەرز لەزەیتووندان، ئەم ماددانە دژەئۆكسانی بەهێزن و بایەخی تەندروستی زۆریان هەیە بۆ خۆپاراستن لەتووشبوون بەگەلێك نەخۆشی هەتا شێرپەنجەش. ڕۆژانە خواردنی 10دانە زەیتوونی مامناوەندی لەقەبارەدا تەنیا 50 كالۆری وزە بەلەش دەبەخشێت لەگەڵ دابینكردنی هەموو ئەو ماددە سوودبەخشانە، ئەمەش وای لێدەكات كە گونجاو بێت بۆ كەسێكی ئاسایی.\nبۆ تووشبووان بەنەخۆشییە درێژخایەنكانی وەكو شەكرە، بەرزبوونەوەی پەستانی خوێن، نەخۆشی دڵ. هەروەها زانایانی پزیشکی زۆر باسی زەیتی زەیتوون دەکەن چونکە زەیت ماددەی (ئاحمار ئامینیە) تێدا نییە تەنھا برێک دەبێتە چارەسەری و پاراستن بۆ زۆر نەخۆشی وەکو: ١-جەلتی مێشک و جەلتی دل ٢-کەمکردنی رۆن لە ناو خۆێن ٣-پاراستن لە بەرزبوونەوەی پەستانی خۆێن بۆ نموونە ئەگەر مرۆڤ پرسیار لەو کەسانە بکات کەلە دەوروبەری دەریایەکان دەژین ئەوا کەمتر تووشی ئەم نەخۆشییانە دەبن چونکە خواردنی ئەوان پێکھاتووە لە گیانەوەری دەریایی وەکو ماسی و لە ناو خواردنەکەش زۆر زەیتی تێدایە بۆیە کەمتر تووشی نەخۆشی دەبن ئەم زەیتە دەبێت چارەسەری بۆ ئەم نەخۆشییانی خوارەوە ٤-شێرپەنجەی سینگی ئافرەت ٥-شێرپەنجەی مەعیدە ٦-شێرپەنجەی قۆلۆن ٧-شێرپەنجەی پێست زەیت باشترین خواردنە بۆ ناو خواردن دیسان دژی رشکو سپھانە کاتێ کە لە ناو پرچدا بێت\nدیارە دەریای ڕۆژهەڵاتی ناوەڕاست زەمینەیەکی لە بارە بۆ چاندن و گەورەکردنی داری زەیتوون بە هۆی لە باری کەش وئاوو هەواوە،کە لە زستانی باراناوی وهاوینی گەرم کە دەبێتە ڕهگ داکوتانی و هەندی داری زەیتوون تەمەنیان دەگاتە پتر لە هەزار ساڵ\nکاتی گووڵ کردنی ئەم دارە پەڕگەکانی دەبێتە پارێزگارێک ب بەرەکەی لەجۆرەکانی زەیتوون زۆرن وەک ئەمانەی کە لە خوارەوە ناووم هێناوون سێوی لە وووڵاتانە دێنە بەرهەم کە کەمێک زستانیان ساردە و گۆشت کەم دەگرن لە چاو هەمو جۆرەکانی تری زەیتووندا و ڕەنگ بێکم زیاتر سەرکەوتوو بێت لە مێرگەپاندا و بە ڕێژەی لە سەدا شەش رۆنیان تێدایە شامی: ناوی خۆی بە خۆیەتی لە سەرەتای زستاندا بەرەگرن ئالاکسی لەووڵاتانی شامدا وەبەر دەهێنرێ.. ترشی: لە عێراق و سوریادا زیاتر جووتیار خۆی پێوە خەریک دەکات. ئەلووتگوین: لە نۆکەندی سوێس و فەڵەستیندا زۆرن لە سەراتای مانگی 9 بۆ 10 دا بەر دەگرن. هیپٶ چۆندریاڵ: لە وڵاتانی تونس ولیبیا وهەندێ ووڵتی دیکە دا وەبەر دەهێنرێن مێنزانێلۆ: لە پٶلین سپانین و کەمێک گۆشتن و کێشیان لە نێوەندی 5 بۆ 8 گرامە.. ماشینە پۆلێنی ئەمەریکین کێشیان 3 بۆ 6 گرامە و بازرگانیەکی ئێجگار گەورەی پێ دەکرێ لە ئەوروپاو ئەمەریکا دا. پیکووەڵ: پۆلێنی سپانیە و کەمێک مامناوەندە لە چاو جۆرەکانی تردا واتە گۆشتن نین وەک کەڵەماتە . کەڵەمەتە: ئەم جۆرەیان یۆنانیە و گۆشتنن لە چاو جۆرەکانی تردا و بە رێژەی لە 100/20 ڕۆنیان زیاترە و لە مانگی 9 بۆ 10 بەر دەگرن کێشیان 3 تا 7 غرامەVarieties of Greek, is one of the best دۆلکە: لە پۆلێنی فەرەنسی یە و لە مانگی 10 تا 11 بەر داگرن .12 Koratina کوورەتینا: ئەم جۆرەیان لە ئیتالی یە کانە و لە مانگی 11 تا یانوەری بەر دگرن فرانتۆێۆ: جۆری ئیتالی یە لە مانگی 11 تا 12 بەر دەگرن و بارکین و بە ڵام ڕۆنیان تیادا زیاترەوەک لە نمونەکانی تر بە ڕێژەی لە سەدا بیست ئەربۆکایین:: لە ئیسپانیا وەبەر دەهینرێ بە زۆری لە مانگی 11 تا 12 بەر دەگرن . کرٶناکی: جۆرێکی یۆنانیە و باریکەڵەو درێژە ووەزنیانکەمە لە مانگی یانزە تا دوانزە دێنە بەرهەم حملالی: ئەم جۆرە لە وڵاتانی عەرەبا بە زۆری گەورە دەبن و نونەشیان لە کوردستانا چێنراوە لە ناوچەی کەلارو ئاکرێ ?


جێگری سەرۆكی پەرلەمانی عێراق لەمیانەی پێشوازیكردن و كۆبوونەوەی لەگەڵ وەفدێكی پەرلەمانی كوردستان بە پێویستیزانی هەرێمی كوردستان پابەند بێت بەو رێككەوتنەی كە لەگەڵ حكومەتی ناوەندی عێراق هەیەتی.\nلە راگەیەندراوێكی نووسینگەی رۆژنامەوانی حەسەن كەعبی جێگری سەرۆكی پەرلەمانی عێراق، ئاماژە بەوە كراوە "هەرێمی كوردستان دەبێت پاپەندی ئەو ڕێككەوتنەی بێت كە لەگەڵ ناوەندا سەبارەت بە هەناردەی نەوت ئەنجامیداوە".\nكەعبی بەپێویستیزانی بڕگەكانی دەستوری عێراق جێبەجێ بكرێت و لە رێگەیەوە هەموو ئەو پرسانەی لەنێوان بەغداد و هەولێر بە ماوەی چەند ساڵێكە بە هەڵپەسێردراوی ماوەتەوە چارەسەر بكرێت و بخرێتە خزمەتی گەلی عێراق بە گشت پێكهاتەكانییەوە، دوور لە زمانی بەرژەندی تەسكی حزبایەتی.\nبەگوێرەی راگەیەندراوەكە، حەسەن كەعبی داوای كردووە هەردوولا رێگری بكەن لە دەستوەردانی دەرەكی و میدیای ئاراستەكراو و ئەو دەنگە ناحەزانەی كە نایانەوێت بارودۆخی ناوەند و هەرێم جێگیر و ئارام بێت لەڕووی سیاسی و كۆمەڵایەتی و ئەمنی.\n2019.05.13 - 10:20\nساڵی داهاتوو جلوبەرگی سەرجەم خوێنکارانی هەرێم یەکپۆش دەکرێن\n2019.05.12 - 13:39


جۆره‌كانی هه‌ڵچوون و كاریگه‌ری له‌سه‌ر توره‌بوون2020-10-05\nرۆژی دوو شه‌ممه رێكه‌وتی 5-10-2020، به‌رێز م. سورێن اكرم، مامۆستا له به‌شی كۆمه‌ڵناسی، كۆلێژی یاسا و په‌یوه‌ندییه نێوده‌وڵه‌تیه‌كان، سیمینارێكی به‌ناونیشانی:( جۆره‌كانی هه‌ڵچون و كاریگه‌ری له‌سه‌ر توره‌بوون) بۆ مامۆستایانی كۆلێژی یاسا و په‌یوه‌ندییه نێوده‌وڵه‌تیه‌كان رێكخست. كه تیایدا پێشكه‌شكار باسی له جۆره‌كانی هه‌ڵچون كاریگه‌ریه خراپه‌كانی كرد له‌سه‌ر تاك و كۆمه‌ڵگه، دواتر هۆكار و جۆر و لێكه‌وته‌كانی توره‌بوونی بۆ ئاماده‌بووان شیكرده‌وه


سيستەمى خانەنشينى | Landneminn\nKúrdíska - سۆرانی / بابەتەکان / ئابوورى / سيستەمى خانەنشينى\nکاتێک خەڵک بەهۆی تەمەنیانەوە (67-70 ساڵ تەمەن) خانەنشین دەبێت، خانەنشینی تەمەن وەردەگرێت و بەگشتی لە سندووقی خانەنشینی دەیدەن.\nمووچەی خانەنشینی لەلایەن حکوومەت، لەڕێگەی دامەزراوەکانی بیمەی کۆمەڵایەتی (بەڕیوەبەرایەتی بیمەی کۆمەڵایەتی) دەدرێت. مافێک کە خەڵک لە سیستەمی ئاسایشی کۆمەڵایەتیدا دەیانبێت پەیوەندی هەیە بە ماوەی نیشتەجێبوونیان لە ئایسلەند. www.tr.is\nبەگوێرەی یاسا، هەموو مووچەخۆران و کەسانی خاوەن ئیشی ئازاد(ناحکوومی)، ناچارن بە دانی بەشە پشکی خۆیان لە سندووقی خانەنشینی بەلانی کەم 15.5٪ لە کۆی حەقدەستەکەیان – کە لەنێوان فەرمانبەران و خاوەنکارەکاندا دابەش دەکرێت. مووچەخۆر 4٪ و خاوەنکار 11.5٪ دەدات.\nئامانجی سندووقی خانەنشینی دڵنیابوون لەوەیە کە ئەندامەکانی مووچەی پیری پێویستیان هەبێت و تا کۆتایی تەمەنیان بەردەوام بێت. پارەدانی سندووقی خانەنشینی هەروەها بۆ قەرەبووی لەدەستدانی داهاتە بەهۆی نەتوانین یان مەرگی هاوسەر. www.lifeyrismal.is\nبڕی پارە خانەنشینی بەگوێرەی پارەی مانگانەی بیمەیە کە هەرکەسێک لەماوەی ژیانیدا داوێتی و هەروەها کرداری سندووقەکانی خانەنشینی دەسنیشان دەکرێت.\nهەندێک لە سندووقەکانی خانەنشینی بۆ هەموو کەس کراویە، لەکاتێکدا لە هەندێکدا سنووردار دەکرێن بە پیشەی تایبەت.\nپاشەكەوتكردنى خانەنشينيى تەواوکەر دڵخوازانەیە. مووچەخۆران دەتوانن لە بەرانبەر یارمەتی بەرانبەری خاوەنکار، 4٪ لە کۆی حەقدەستەکەیان بە سندووقی خانەنشینی زیاد بەکەن. خەڵکانێکی زۆر وا دەکەن.\nبەڕێوەبەرایەتی کار (VMST) دامەزراوەیەکی گشتییە کە بەگوێرەی یاسای کارپێکراوی بازاڕی کار و یاسای بینەی بێکاری چالاکی دەکات. www.vmst.is\nبۆ نموونە لە خزمەتگوزارییەکانی گشتی کە بەڕێوەبەرایەتی کار پێشکەش بە تاکەکان دەکات، تۆمارکردن، هەڵسەنگاندنی شیاوبوون، ڕاوێژکاری، شێوازەکانی چارەسەری و دامەزراندنی هێزی کارە.\nبەڕێوەبەرایەتی کار جگە لە لقەکانی لە سەرانسەری وڵات، نووسینگەی ناوەندی خۆشی لەبەردەستە لە ڕەیکیاڤیک.\nبەڕێوەبەرایەتی کار پارەی یارمەتی بێکاری دەدات. ئەمانە هەمیشە وەک چارەسەرێکی کاتی دەبینرێت.\nکەسانێک کە شیاوی وەرگرتنی یارمەتی بیمەی بێکارین هەمیشە دەبێ چالاک بن لە بەدواداگەڕان لە کاری خۆیان و ئامادەی بەشداری بن بۆ کاری پێویست لە بازاڕى كار.\nلەو کاتەی کە داواکاری دەکرێت بۆ یارمەتی – تاکێک دەتوانێ مافی وەرگرتنی یارمەتی بیمەی بێکاری هەبێت بە ماوەی 30 مانگ.\nمووچەخۆرانی 18 بۆ 70 ساڵ بەمەرجی ئەوەیکە مافی وەرگرتنی بیمەیان هەبێت و مەرجە جیاوازەکانیان هەبێت یارمەتی بیمەی بێکاری وەردەگرن.\nبۆ بوونی مافی یارمەتی بیمەی بێکاری، کەسەکە دەبێ خاوەن مۆڵەتنامەی کار بێ لە ئایسلەند بەبی سنووردارێ.\nکەسێک کە حالەتى پاراستنى نێودەوڵەتى هەيە سەبارەت بە نیشتەجێبوون و کار خاوەن مافی بێسنوورن و هەربۆیە ئەگەر مەرجەکانی هەبێت لەوانەیە مافی وەرگرتنی یارمەتی بیمەی بێکاری هەبێت.\nکەسانێک کە لەبەر هۆکاری مرۆڤایەتی و یان مۆڵەتی نیشتەجێبوونی کاتی، نیشتەجێبوونی کاتیان وەرگرتووە مافێکی سنوورداری هەیە بۆ دامەزران لە ئایسلەند و هەر بۆیە مافی وەرگرتنی یارمەتی بیمەی بێکاری نییە. (ئەگەر دواتر وەها کەسانێک مۆڵەتی هەمیشەیی وەرگرن، دەتوانن داواکاری پێشکەش بکەن بۆ یارمەتی بیمەی بێکاری.)\nبۆ نموونە لە ئەرکەکانی بەڕێوەبەرایەتی کار دەکرێ ئاماژە بکرێت بە:\nتۆماری پیشەکانی مەوجوود و هاوبەشکردنی زانیارییەکانی تایبەت بە پێشەکانی مەوجوود لەگەڵ ئەو کەسانەی لە کار دەگەڕێن.\nتۆمارکردنی ناوی کەسانی بێکار و پێدانی پارەی یارمەتی بێکاری.\nڕێکخستن سەرچاوەى بازاڕى كار وەكو كۆرسى خوێندن، سەرچاوەى كار، ڕاوێژكارى و شيانەوەى پەیوەندیدار بەکار\nبەڕێوەبردن، دابینکردن و هاوبەشکردنی زانیاری سەبارەت بە بازاڕی کار لە ئایسلەند.\nدەرکردنی مۆڵەتی کار و تۆماری هاووڵاتیانی بیانی لە بازاڕی کار.\nچاودێری بەسەر هێزی مرۆڤی کاری بیانی بە هاوکاری لەگەڵ دەسەڵاتدارانی دیکەی حکوومی.\nهەوڵدان بۆ دڵنیایی لەوەیکە هاووڵاتیانی بیانی هەمان دۆخی حەقدەستی هاوشێوەی فەرمانبەرانی دیکەیان هەبێت لە بازاڕی کاری ئایسلەند.\nچالاکی تیمێکی پەنابەر و لقێكى نێودەوڵەتى بەمەبەستی دۆزینەوەی سەرچاوەکان و پێشکەشکردنی خزمەتگوزارییەکان بە کەسانی بە ڕەچەڵەک بیانی لە پەیوەندی لەگەڵ چالاکی لە بازاڕی کار.\nڕاکردن لە باج دان\nهەندێ جار خەڵک کار دەکەن و حەقدەستێک وەردەگرن کە بەشێوەیەکی فەرمی ڕانەگەیەندراوە و هیچ باجێک نادەن. ئەمە پێی دەوترێت : "لەژێرەوە کارکردن".\nوەها چالاکییەکی ئابووری نایاسایی و سزایی یاسایی لێدەکەوێتەوە.\nئۆپەراتۆرێکی ئابووری کە باجی چالاکییەکانی خۆی نادات و ئەو فەرمانبەرانەی کە باجی داهاتەکەیان نادەن، یارمەتی کۆمەڵگا نادەن.\nداهاتی باج بۆ تێچووی خزمەتگوزاری و پڕۆژەکان بەکار دەبردرێت و کە لەبەرژەوەندی هەموواندایە لە کۆمەڵگا.\nلەژێرەوە کارکردن – چ سەرئەنجامێکی هەیە؟\nلەژێرەوە کارکردن بەواتای ئەمەیە کە تاکەکەسێک:\nهیچ جۆرە حەقدەستێک لە کاتی نەخۆشی وەرناگرێت.\nبەبێ پارەی پشوودانی هاوینییە.\nبەشدار نابێت لە ماف و مووچەی خانەنشینی.\nمافی وەرگرتنی یارمەتی بیمەی بێکاری نییە.\nهیچ جۆرە بیمەیەکی ڕووداو لە شوێنی کاری نییە.\nکەمتر دەتوانێت وامی بانکی یان وامی خانووبەرە وەرگرێت.\nکەمتر موحتەمەلە بۆ دۆزینەوەی شوقەیەک بۆ کرێ.\nهیچ گرێبەستێکی کاری، سەرچاوە یان پێشینەی ئەزموونی کار بوونی نابێت.\nهەر بۆیە دۆزینەوەی پیشەکانی تر دژوارتر دەبێت.


ANF | دەمیرتاش: هەڵوێستی گەل چارەنووسى من روون دەکاتەوە\nدەمیرتاش: هەڵوێستی گەل چارەنووسى من روون دەکاتەوە\nدەمیرتاش بۆ ڕۆژنامەی (لێ کۆریەر)-ی سویسری قسەی کرد و وتی، پاڵێوراوبوونی من لە بەندیخانەوە شەرمەزارییەکی گەورەیە بۆ سیاسەتی تورکیا و دەسەڵاتدارێتیی ئاکەپە.\nچوارشه‌ممه, 13 Jun 2018, 12:34\nسەڵاحەدین دەمیرتاش پاڵێوراوی هەدەپە بۆ سەرۆک کۆماریی تورکیا، کە لە بەندیخانەی جۆری ئیی ئەدیرنە دیل گیراوە، لە ڕێگەی نووسینەوە وەڵامی پرسیارەکانی ڕۆژنامەی (لێ کۆریەر - Le Courrier)ی سویسری دایەوە، کە لە شاری ژنێف دەردەچێت.\nدەمیرتاش ئەوەی خستە ڕوو دەرفەتەکانی لە بەندیخانە زۆر کەمن و لە تەشرینی دووەمی ٢٠١٦ ەوە لە بەندیخانەی جۆری ئیی ئەدیرنەم و بێجگە لە هاو ژوورییەکەم پەرلەمانتار عەبدولا زەیدان رێگا نادەن لەگەڵ هیچ بەندکراوێکی دیکەدا قسە بکەم، یان بیان بینم.\nدەمیرتاش راشیگەیاند، سەرەڕای ئەوەی کە لە بەندیخانەدایە، بەڵام هیچکات هەوڵ و داواى بۆ تێکۆشان کەمى نەکردووە وتیشی "لە بەر ئەوەی ئەردۆغان و ئاکەپە لە مەیدانی سیاسییدا پێمان ناوێرن، بە ڕێگای گوشاری دادگا و ئاژاوە نانەوە لە میدیاکاندا، هەزاران ئەندامی هەدەپەیان دەستگیر و زیندانیکرد. زۆربەی هەرە زۆرمان تەنها بە هۆی خوێندنەوەى بەیاننامەکانمان لە میدیاکاندا و وتارەکانمان لە میتینگ و کۆبوونەوە جەماوەرییەکاندا تاوانبار کراوین. ئەستەمە مرۆڤ بڵێت، دەزگەی دادوەری تورکیا ئازاد وسەربەخۆیە."\nدەمیرتاش ئەوەشی وت، هەدەپە گەورەترین رکابەر و گەورەترین هێزى ئەڵتەرناتیڤ و جێگرەوەیە لە دژى ئەردۆغان و ئاکەپە و لەبەر ئەوەش بە قورسی و دژواری هێرشی دەکرێتە سەر.\nپاڵێوراوی هەدەپە بۆ پۆستی سەرۆک کۆماریی تورکیا وتیشی، دەسەڵاتدارێتیی ئاکەپە بە هۆی ئەوەی، کە ئیدی ناتوانێت وڵات بەڕێوە ببات، بڕیاری هەڵبژاردنی پێشوەختی دا تاوەکو ڕێگا لەوە بگرێت نەیارەکانى خۆیان بۆ هەڵبژاردن ئامادە بکەن و بە حسابی خۆی لەو رێگەیەوە رکابەرەکانى زەوت دەکات، تاوەکو لە ٢٤ی حوزەیران / ٣ی پووشپەڕ جارێکی دیکە ببێتەوە دەسەڵاتدار.\n"گەلەکەمان بەهێز و باوەڕەوە خاوەنداری لە هەدەپە دەکەن"\nدەمیرتاش لەبارەی ئەو هاوپەیمانیانەوە، کە لە تورکیا بۆ هەڵبژاردنەکان کراون وتی "من لەو بڕوایەدام هەدەپە بە تەنها بەربەستى سەدا ١٠ تێدەپەڕێنێت. بە ڕوانینی من بەهۆی ئەوەی هەدەپەیان لە دەرەوەی هاوپەیمانییەکان هێشتەوە، گەل ناڕازییە. لە ناو ئەم بارودۆخەشدا گەل باشتر لە جاران خاوەنداری لە هەدەپە دەکات."\n"پاڵێوراوبوونى من لە بەندیخانەوە شەرمەزارییەکى گەورەیە بۆ سیاسەتی تورکیا و ئاکەپە"\nلەسەر پاڵێوراوبوونی لە بەندیخانەوە بۆ هەڵبژاردن، دەمیرتاش وتی "پاڵێوراوبوونی من لە بەندیخانەوە بۆ سیاسەتی تورکیا و ئاکەپە مایەی شەرمەزارییە. کەمپەینی بانگەشەی هەڵبژاردن لە بەندیخانەوە بەڕێوەدەبەم، کە دەرفەت و ئیمکانیەتەکان بۆ بەڕێوەبردنى ئەو کەمپەینە نزیکە لە ئاستى سفر. تاکە دەرفەتى من بۆ بەشداریکردن لە کەمپەینی هەڵبژاردندا ئەوەیە، کە لە ڕێگەی پارێزەکانمەوە و بە نامە لە رێگەى پۆستەوە پەیام رەوانەى دەرەوەى زیندان دەکەم."\nدەمیرتاش باسى ئەوەشیکردووە، کەمپەینی سەرەکی لە دەرەوە لەلایەن هەدەپە و ملیۆنەها هەڤاڵی ئەو بەڕێوە دەچێت و وتی"منیش لێرەوە هاوکاریی ئەوان دەکەم. ئەردۆغان بە هەموو دەرفەت و تواناکانى دەوڵەت و میدیاکانەوە بانگەشە دەکات، بەڵام من لێرەوە، لە ژورێکدا بە بڕوابوون بە هێزی ژنان و گەنجان، ئەوەی لەدەستم بێت دەیکەم."\n"خاوەنداریکردنی گەل بارودۆخ و چارەنووسی من روو دەکاتەوە"\nدەمیرتاش لە بەردەوامی قسەکانیدا وتی "ئازادکردنی من لە دژی یاسا نییە، گرتنی من لە دژی یاسایە، ئەگەر ئەمە کارێکی یاسایی بوایە، من دەستگیر نەدەکرام. بۆیە خاوەنداریکردنی گەل و ڕووداوە سیاسییەکان دۆخ و چارەنووسى من روون دەکەنەوە."\n"دەبێت هەر کەسێک بچێتە سەر سندوقی دەنگدان"\nدەمیرتاش لە ڕێگەی ڕۆژنامەی لێ کۆریەر-ەوە سڵاو و ڕێزى خۆی ئاراستەی دەنگدەرانی ئەورووپا و بەتایبەتی دەنگدەرانى کوردستان و تورکیا لە سویسرا کردووە و وتی "داوا لەهەموان دەکەم، کە بە پێداگری و بە دڵنیاییەوە بچنە سەرسندوقەکانی دەنگدان و ببنە پاڵپشتی دیموکراسی و دەنگى خۆیان بەکاربهێنن."


Hawre 16/06/2019 - 15:25 بڵاوکراوەتەوە لە هەواڵ/كوردستانی\nبەمەبەستی چارەسەری كێشەی ناردنی پارەی پێشمەرگە دوای پێكهێنانی كابینەی نۆیەمی حكومەتی هەرێم،وا بریارە شاندێك سەردانی بەغدا بكات و ئەندامێكی لیژنەی ئاسایش و بەرگری لەئەنجومەنی نوێنەران ڕونكردنەوە لەبارەی ناردنی 68 ملیار دینارەكەی تایبەت بەموچەی پێشمەرگە دەدات.\nناسر هەركی ئەندامی لیژنەی ئاسایش و بەرگری لەئەنجومەنی نوێنەران ڕایگەیاند: لەئێستادا هێزەكانی پێشمەرگە هیچ گرفتێكیان نییەو مانگانە موچەیان لەلایەن حكومەتی هەرێمەوە بەهاوكاری ئەو پارەیەی بەغدا بۆ دابیندەكرێت، بەڵام بۆ ناردنی ئەو (68) ملیار دینارە چاوەڕواندەكرێت كابینەی نوێی حكومەتی هەرێم پێكبهێنرێت و وەفدێكیان سەردانی بەغدا بكات.\nئەوەشی ئاشكرا كردوە، هەركات وەفدەكەی حكومەتی هەرێم سەردانی بەغدای كردو كێشەی ئەو پارەیەی پێشمەرگە كە بڕەكەی (68 ) ملیار دینارەو سەرجەم ئەو كێشانەی دیكەش كە لەنێوان هەرێم و بەغدا هەیە، بەدڵنیاییەوە چارەسەردەكرێن.\nئەندامەكەی لیژنەی ئاسایش و بەرگری ئەوەشی بۆتۆری هەواڵی سلێمانی ئاشكرا كردوە، ئێستا موچەی پێشمەرگە دابیندەكرێت و گرفتیان نییە، هەركاتیش كابینەی حكومەت پێكهێنرا, وەفدێكی هەرێم دەگاتە بەغداو ئەو كێشانەی پەیوەستن بەهەردولا لەڕێگەی دانوستانەوە چارەسەردەكرێن.


لە سەدەی شەشی هیجری مەهدی بن تومرت بە دامەزرێنەری دەوڵەتی موەحدین هەژمار دەکرێت لە مێژودا کە سەرەتا لە مەغریب سەری هەڵدا، سەرەتا بە بانگخوازی چاکسازی دەستی پێکرد و بانگی خەڵکی کرد بۆ تەوحیدی پوخت، هەر بۆیە بە شوێنکەوتوانی وترا موەحیدین، ئەو دەوڵەتەشی پێکیهێنا ناوی لێنرا دەوڵەتی موەحیدین، لە سەر بنەمای فەرمان بە چاکەو دورکەوتنەوە لە خراپە دامەزرا، ئاڕاستەیەکی فیقهی لە ئاییندا وەرگرت کە تەنها پشت ببەستن بە قورئان و قسەی پێغەمبەر (د. خ) بێت، بەبێ گەڕانەوە بۆ هیچ سەرچاوەیەکی مەزهەبی یان شیکاری زانایانی ئایینی کە لەو سەردەمەدا مەزهەبی مالیکی باڵا دەست بو بۆ تەشریع و فیقهی قورئان لەو ناوچەیە.\nبۆ کەسایەتییە ئایینییە دیارەکانی کوردستان کۆدەبنەوە و ناوی موەحیدون لە خۆیان دەنێن؟ ئیبن خەلدون دیدگایەکی هەیە لەسەر دروستبونی دەوڵەتی موەحیدون و دەڵێت: توڕە بون دەبێتە دروستبونی دەوڵەت لە ناو خودی خێڵەوە سەرە داوی ئەم دەوڵەتە دەست پێدەکات. بەهۆی کاریگەری خێڵ لە روی دارایی و سیاسی و کۆمەڵایەتی کارێکی زۆر دەکاتە سەر دەوڵەت هەر بۆیە پشت بەستن بە توڕەیی خێڵ ئەنجامی ئەرێنی دەبێت بۆ دروستکردنی ئەو دەوڵەتە.\nدروستبونی گوتاری موەحیدون لە کوردستان ناتوانێت ئەو ئامانجە بپێکێ لە دروستکردنی دەوڵەتێکی ئیسلامی، لە بەر ئەوەی کاتێک توڕەیی خێڵ کاریگەری دەبێت کە خێڵ سەربەست بێت لە رەفتار و گوفتار و لە ژێر دەستی دەسەڵاتی سیاسی و حکومیدا نەبێت، مەرجی خێڵەکی لە بینینی خۆیدا بونی فیودالیزمە بە مانا عەشایەر تا بتوانرێت کۆنترۆڵی توڕەیی خێڵ بکرێت بۆ ئاڕاستەکردنی ئەو توڕەییەی بە سود و خواستی موەحیدونەکان بە مانا سەرۆکی عەشیرەتەکە یان خێڵەکە پەیماننامەی ئایینی هەبێت لەگەڵ موەحیدونەکان، ئەم چەمکە لە کوردستان نەک لاوازە بگرە نادیاریشە کاتێک سەرۆک خێڵەکان وەلا و هاوپەیمانیان بۆ حیزبە دەسەڵاتدارەکان بێت هیچ کات ناچنە ژێر رکێفی موەحیدەکان، ئەمەش لە شێوەی بەستنەوەی بەرژەوەندی سەرۆک خێڵەکان بە بەرژەوەندی حیزبە دەسەڵاتدارەکان، بەستنەوەی پەیمانی پارێزی و مانەوە.\nئەوەی موەحیدونەکان پشتی پێدەبەستن ئەو کەسانەن کە لە دەوری خۆیان کۆبونەتەوە، کە زۆرینەیان لە ناو کرۆکی مەدەنیەتی شاردا گەورە بون و گەشە دەکەن، ئەمانە ئاسان ناکەونە بەرەی شۆڕش و دروستکردنی دەوڵەتەوە لەبەرئەوەی چەندەها جار توڕەییان تاقیکرایەوە، هێندەی بڕنەکرد لە چوارچێوری بەرژەوەندی کەسانێک توایەوە توڕەییەکە، خوێندنەوەی هزری تاکی کورد سەرچاوەی سەرەکی بەردەوام نەبونی موەحیدونە، ئێستا سەدەی شەش نییە تەنها ئیسلام و نا ئیسلام بونی هەبێت، هەر خۆی بەشێک لە کۆمەڵگای کوردی ئیسلامەو بەشێکی چەپ و بەشێکی دی نیو لیبراڵەکانن، بەشێکی دی کەسانی ئاسایین، بە مانا ئەگەر موەحیدون ئیسلامەکانیش کۆبکەنەوە تەنها بەشێکیان لایە لە کاتێکدا دو بەشەکەی دی ناچێتە ژێر چەتریان.\nموەحیدون لە کوردستان لە چوارچێوەی ناوێک دەمێنێتەوە لە بەر ئەوەی شوێن و کات زۆر جیاوازە لەگەڵ موەحیدون لە سەدەی شەشداو تەنها نمایشێکی کاتی دەبێت و سەرەنجام هەریەکەیان دەچێتەوە سەر بەرەکەی خۆی، بۆ تێگەیشتن لە کارلێکی ئایین لە کوردستان پێویستی بە مەلا عەبدولکەریمی مودەرسێکی دی دەبێت کە بە هۆشیاریەک و زانستێکی کوردی خوێندنەوە بۆ ئایین بکاتەوە، نەک گێڕانەوەی سەدەی بیست و یەک بۆ سەدەی شەش.\n8 لە چ مەملەکەتێکدا دەژین\n9 بۆ ئێستا خیانەت ناکرێتە پێوەر بۆ سەرکرادیەتی\n10 گەنج بۆ کۆچ دەکان؟\n11 نرخی کاڵا بەرزدەبێتەوەو بەهای مرۆڤ دادەبەزێت لە کوردستان\n12 لەتۆرەکۆمەڵایەتییەکاندا هەموومان فریشتەین\n13 منداڵی جاران‌و منداڵی ئێستا\n14 بەرکەماڵ (کامل المواصفات)\n15 کوردو عەلەشیش\n16 دەزانن ئێمە نەخۆشکراوین\n17 نامەیەکی کراوە بۆ بەرێزان (ماهیر حەسەن‌و ئەحمەد جۆڵا)\n18 دەشنێ موراد راستیەکانی وت\n19 کە ئێوە ئەمەندە دەترسن لەتورکیا بینین پاپاتان بۆچی بوو؟\n20 بەرپرسەکان‌و خەڵکی ئاسایی...\n21 پارتی لەبەهارەوە بۆ پایز\n22 چیلکەی لێ مەدەن با بۆگەنی خۆشتان تێکەڵی نەبێت\n23 قوماری بێ بەغدا مەکەن\n24 پارتی ئیشی خۆی کرد\n25 ئەگەرەکانی بەردەم کورد\n26 ئەی لەئێستا بەدوا بەچی موچە ئەدەن؟\n27 کازمی شەیتانە یا فریشتەیە لای دەسەڵاتی کوردی\n28 تونی باباو یاسای میدیای ئەلکترۆنی\n30 دۆخی دارایی هەرێم کەی باش دەبێت؟\n31 یان لەکۆڵمان ببنەوە، یان لەکۆڵ خۆتانمانکەنەوە


هەرێمی کوردستان.. ٣١ کەس داوای پۆستی سەرۆکی دەستەی مافی مرۆڤ دەکەن\nرۆژی ١ی ئەیلوول سەرۆکایەتی پەرلەمانی کوردستان راگەیەندراوێکی بڵاوکردەوە کە تیایدا ئاماژەی بەوەدابوو، به‌مه‌به‌ستی خۆپاڵاوتن بۆ (سه‌رۆكی ده‌سته‌ی سه‌ربه‌خۆی مافی مرۆڤ) هەر هاووڵاتییەک ئارەزوومەندە ده‌توانێت (C.V)ى خۆی پێشكه‌ش به به‌ڕێوه‌به‌رایه‌تیی كاروباری په‌رله‌مان له‌په‌رله‌مانی كوردستان بكات.\nپەرلەمان 15 رۆژ مۆڵەتی بۆ وەرگرتنی سیڤییەکان دانابوو ئەمڕۆ دوا وادەبوو.\nبەڕێوەبەری راگەیاندنی پەرلەمانی کوردستان، سامان ئەحمەد بە ئاژانسی ئانادۆڵوی راگەیاند “ئەمڕۆ دوا وادەبوو (بۆ خۆپاڵاوتن سه‌رۆكی ده‌سته‌ی سه‌ربه‌خۆی مافی مرۆڤ)، 31 سیڤی گەیشتووەتە پەرلەمانی کوردستان، 12یان ئافرەتە و 19یان پیاون و لە پێکهاتەکانی هەرێمی کوردستانن”.\nگوتیشی “هەموو سیڤییەکان ئێستا داخڵ کراوە، لەلایەن دەستەی سەرۆکایەتی پەرلەمانی کوردستان هەڵسەنگاندن بۆ سیڤییەکان دەکەن بەپێی ئەو مەرجانەی کە پێشتر بڵاوکرابووەوە دواتر بە هەماهەنگی لەگەڵ سەرۆکایەتی ئەنجوومەنی وەزیران ئەو کەسانەی کە هەموو مەرجەکانیان تێدایە هەڵدەبژێردرێت و ناوەکان دەهێندرێتە کۆبوونەوەی پەرلەمان و دەنگی لەسەر دەدرێت، هەرکەس زۆرترین دەنگی بەدەستهێنا پۆستەکەی پێدەدرێت”\nئەو مەرجانەی کە پێشتر لەگەڵ راگەیەندراوەکەی پەرلەمانی کوردستاندا بڵاوکرابوویەوە بۆ ئەو کەسانەی سیڤی دەنێرن و لە یاسای دەستەی مافی مرۆڤدا ئاماژەی پێدراوە بەم جۆرەیە:\n– هاووڵاتیی هه‌رێمی کوردستان بێت و لە کوردستان نیشته‌جی بێت.\n– لایه‌نی كه‌م بڕوانامه‌ی سه‌ره‌تایی زانكۆیی هه‌بێ و له بواری مافه‌كانی مرۆڤ لێهاتوو و شاره‌زا بێ.\n– خوڕه‌وشتی باش بێ و به‌تاوانێك یان كه‌تنێكی ئابڕووبه‌ر حوكم نه‌درابێ.\n– به‌ڵێنامه‌یه‌كی ده‌ستنووس پێشكه‌ش بكات كه له‌ماوه‌ی فه‌رمانبه‌رایه‌تییه‌كه‌یدا حزبایه‌تی نه‌كات.\n– به‌شداریی له‌و تاوانه‌دا نه‌كردبێ كه ده‌سه‌ڵاته داپلۆسێنه‌ره‌كان ئه‌نجامیان دابێ.


كۆمه‌ڵكوژیی قه‌ره‌گۆل، سه‌وزی و سه‌رچنار، كاره‌ساتێكی له‌بیرنه‌كراو – کوردستان و کورد\nكۆمه‌ڵكوژیی قه‌ره‌گۆل، سه‌وزی و سه‌رچنار، كاره‌ساتێكی له‌بیرنه‌كراو\nبەرواری بڵاو کردنەوە 2019/02/05\nڕێبه‌ندانی 1361ی هه‌تاوی وه‌بیرهێنه‌ره‌وه‌ی مه‌رگه‌ساتێكه له مێژووی گه‌لی كورد له ڕۆژهه‌ڵاتی كوردستان و لاپه‌ڕه‌یه‌كی له‌بیرنه‌كراوه له كارنامه‌ی ڕه‌ش و پڕ له شووره‌یی كۆماری ئیسلامیدا؛ مێژوویه‌ك كه پڕه له جینایه‌ت و تڕاژێدی دژی گه‌لی كورد. گه‌لێك كه بۆ ڕزگاربوون له ده‌سه‌ڵاتی پاشایه‌تی و له‌گۆڕنانی دیكتاتۆری و چه‌وسانه‌وه‌ی نه‌ته‌وه‌یی، هاوشان له‌گه‌ڵ خه‌ڵكی ناوچه‌كانی دیكه‌ی ئێران ڕاپه‌ڕیبوو و خوازیاری ئازادی و سه‌ربه‌ستی بوو له نیشتمانی خۆیدا، گرفتاری ده‌سه‌ڵاتێكی خوێنڕێژتر و مه‌رگ هێنه‌رتر بۆوه كه له پێناو پاراستنی پێگه و ده‌سه‌ڵاتی كۆمه‌ڵێك مه‌لای دواكه‌وتوو و مرۆڤكوژ و له هه‌مان كاتدا فاشیست، ده‌ستی بۆ دڕندانه‌ترین و وه‌حشیانه‌ترین شێوازه‌كانی له‌نێوبردنی گه‌لی كورد برد كه تا ئێستاش تارماییه‌كان له سه‌ر ئه‌و جینایه‌تانه چ له ئاستی نێوده‌وڵه‌تی و چ له ئاستی ڕای گشتی له ئێران و ته‌نانه‌ت ڕۆژهه‌ڵاتی كوردستانیشدا نه‌ڕه‌ویونه‌ته‌وه و ئەم جینایەتانە لە شێوەی جۆراوجۆردا هەر بەردەوامن.\nخستنه‌ڕووی ئه‌و مه‌رگه‌ساتانه‌ی كه كۆماری ئیسلامی له ساڵانی سه‌ره‌تای شۆڕش و تا ئێستاش دژ به گه‌لی كورد خوڵقاندوویه، كارێكی دژواره و پێویستی به لێكۆڵینه‌وه‌ی ورد و بابه‌تییانه هه‌یه. ئه‌و كۆمه‌ڵكوژییانه‌ی له ناوچه جۆراوجۆره‌كانی ڕۆژهه‌ڵاتی كوردستان دژ به خه‌ڵكی مه‌ده‌نی و به‌مه‌به‌ستی قڕكردن و تواندنه‌وه‌ی گه‌لێك به فه‌رمانی خومه‌ینی و له لایه‌ن پاسداڕه نه‌خۆش و قین له دڵه‌كانی كلیل به مله‌وه، به به‌رچاوی كوێری ویژدانی مرۆڤایه‌تی و گوێی كه‌ڕی كۆمه‌ڵگه‌ی نێوده‌وڵه‌تییه‌وه ئه‌نجام دران، هێنده سامناك و دڵته‌زێنن كه زمان له گێڕانه‌وه‌یاندا لاڵ و قه‌ڵه‌م له نووسینه‌وه‌یاندا كوله.\nدوای ئه‌وه‌ی هه‌موو هه‌وڵه ئاشتیخوازانه‌كانی نوێنه‌رایه‌تیی گه‌لی كورد بۆ چاره‌سه‌ری پرسی كورد و وه‌دیهێنانی مافه‌كانی له‌گه‌ڵ ڕێژێمی تازه به‌ده‌سه‌ڵات گه‌یشتووی خومه‌ینی شكستی پێ هێنرا و تاریكپه‌رستانی تاران به ئاگر و ئاسن هێرشیان كرده سه‌ر كوردستان، به‌رگریی ڕه‌وای پێشمه‌رگه له هه‌موو ناوچه‌كانی ڕۆژهه‌ڵاتی كوردستان ده‌ستی پێكرد، به شێوه‌یه‌ك كه ده‌سه‌ڵاتدارانی تاران هه‌ر زوو بۆیان ده‌ركه‌وت كه گه‌لی كورد ناچێته ژێر باری سیستمی ئیدۆلۆژیك و سه‌ده نێوه‌ڕاستیی دینیی مه‌لاكان. هه‌ر بۆیه ئاخونده‌كانی تاران سیمای ڕاسته‌قینه‌ی خۆیان خسته‌ڕوو و به تۆپ و تانگ و ئاگر و ئاسن كه‌وتنه گیانی گه‌لی كورد و به ده‌یان هه‌زار ڕۆڵه‌ی كوردیان كرده قوربانیی فاشیزمی مه‌زهه‌بیی فارس و تورك.\nیه‌كێك له تاڵترین و دڵهه‌ژێنترین جینایه‌ته‌كانی كۆماری ئیسلامی له ڕۆژی 7ی ڕێبه‌ندانی 1361ی هه‌تاوی ڕووی دا. له‌و ڕۆژه سارد و شوومه زستانییه‌دا، پیاوكوژه‌كانی خومه‌ینی له ژێر ڕێنوێنیی ئایینیی ئه‌ربابه‌كانیان و به فه‌رمانی فاشیزمی تورك_ فارسی ده‌سه‌ڵاتدار هێرشیان كرده سه‌ر ئاواییه‌كانی قه‌ره‌گۆل و سه‌وزی و سه‌رچنار له ناوچه‌ی چۆمی مه‌جید خانی شاری مه‌هاباد. ئه‌وه له كاتێكدا بوو زۆربه‌ی پیاوانی ئه‌و گوندانه به دوای شه‌ڕی قاره‌مانانه‌ی پێشمه‌رگه له ناوچه‌كه‌دا، بۆ پاراستنی گیانیان له ده‌ست شه‌وپه‌رستانی تاران به ڕۆژ ماڵیان چۆڵ ده‌كرد و به شه‌و ده‌گه‌ڕانه‌وه ماڵه‌كانیان. ئه‌وان له‌مێژ نه‌بوو شاهیدی كۆمه‌ڵكوژیی قاڕنێ و قه‌ڵاتان و ئیندرقاش و ده‌یان ناوچه‌ی دیكه‌ی كوردستان ببوون و، باش له دڕنده‌یی و بێڕه‌حمیی چه‌كدارانی خومه‌ینی تێگه‌یشتبوون كه چۆن وه‌حشیانه و به‌بێ له‌به‌رچاو گرتنی هیچ به‌هایه‌كی ئینسانی ته‌نیا بۆ كوردكوژی هاتبوونه كوردستان، تا به پیل فه‌توا شوومه‌كه‌ی حه‌ڵاڵكردنی خوێنی كوردان له لایه‌ن پیره خه‌رفاوه‌كه‌ی جه‌ماران بێن و به وته‌ی خۆیان «كفر» له‌نێو به‌رن. هه‌ر بۆیه هه‌موو ڕۆژێ له سه‌ر‌ما و سۆڵی زستاندا و به نێو به‌فری ڕێبه‌نداندا ناچار بوون به‌ره‌به‌یانیان به‌پێیان له ماڵ وه‌ده‌ر كه‌ون و ئاواره بن. چونكه ده‌یانزانی ڕێژێم به دوای شكستی هێزه مشه‌خۆره‌كانی و بێده‌ره‌تانیی به‌رامبه‌ر وره‌ی پۆڵایینی پێشمه‌رگه، تۆڵه له خه‌ڵكی بێدیفاعی ناوچه ده‌كاته‌وه و ڕه‌حم به هیچ كه‌س ناكا.\nسه‌رله‌به‌یانیی ڕۆژی 7ی ڕێبه‌ندان سپای تاوان و كوردكوژی پاسداڕان، نه‌بوونی پێشمه‌رگه له ناوچه‌یان به ده‌رفه‌ت زانی و به شێوه‌یه‌كی مه‌غوول ئاسا هێرشیان كرده سه‌ر گونده‌كانی قه‌ره‌گۆل و سه‌وزی و سه‌رچنار و به ده‌یان كه‌س له خه‌ڵكی مه‌ده‌نیی ئه‌و گوندانه‌یان ته‌نیا به تاوانی كوردبوون خه‌ڵتانی خوێن كرد. له‌و كۆمه‌ڵكوژییه هه‌ژێنه‌ره‌دا له گوندی سه‌وزی پێنج كه‌س، له گوندی قه‌ره‌گۆل 18 كه‌س و له گوندی سه‌رچنار زیاتر له بیست كه‌سیان به‌وپه‌ڕی دڕ‌نده‌یی و به‌به‌رچاوی ژن و منداڵه‌وه گولـله‌باران كرد. پاسداڕه ترسه‌نۆكه‌كانی ڕێژیم كه له ئاست ئازایه‌تی و نه‌به‌ردی پێشمه‌رگه‌دا ده‌سته‌وه‌ستان و داماو بوون، به‌و شێوه‌یه خه‌ڵكی بێدیفاعیان كرده ئامانج و تاوانێكی گه‌وره‌یان خوڵقاند كه هه‌رگیز له بیره‌وه‌ریی جه‌معیی خه‌ڵكی چۆمی مه‌جیدخان ناسڕێته‌وه. قوربانیانی ئه‌و ڕووداوانه كه له مێرمنداڵه‌وه بگره تا پیری ته‌مه‌ن هه‌شتا ساڵیان تێدا بوو، بۆ ماوه‌ی چه‌ندین ڕۆژ له نێو به‌فر و سه‌هۆڵبه‌نداندا كه‌وتبوون و كه‌س نه‌یده‌توانی به خاكیان بسپێرێ تا سه‌ره‌نجام له ئاواره‌یی و نه‌بوونی پیاوانی ئه‌و گوندانه‌دا، ته‌رمی زۆربه‌ی شه‌هیده‌كان له لایه‌ن شێره‌ژنان و شێره كچانه‌وه ته‌سلیم به خاكی نیشتمان كران.\nدوژمنانی گه‌ل كه به خه‌یاڵی خۆیان بۆ چاوترسێن كردنی خه‌ڵكی ناوچه و هێزی پێشمه‌رگه ئه‌و تاوانه گه‌وره‌یه‌یان خوڵقاند و ده‌یان دایك و خوشكیان جه‌رگ سووتاو و ده‌یان منداڵیان بێ باب كرد، به‌و كاره‌یان نه ته‌نیا نه‌یانتوانی بیری مافخوازی و پێشمه‌رگانه له خه‌ڵكی ئه‌و گوندانه و سه‌راسه‌ری كوردستان بسڕنه‌وه، به‌پێچه‌وانه‌وه بوونه هۆی كڵپه سه‌ندنی هه‌رچی زیاتری ڕوحی شۆڕشگێڕی و به‌گژداچوونه‌وه.\nدوای تێپه‌ڕبوونی 36 ساڵ به سه‌ر ئه‌و كاره‌ساته دڵته‌زێنه‌دا و ده‌یان و سه‌دان جینایه‌تی دیكه‌ی كۆماری ئیسلامی، ئێستا گه‌لی كورد له ڕۆژهه‌ڵاتی كوردستان زیاتر له هه‌میشه له سه‌ر مافخوازی و داوا نه‌ته‌وایه‌تییه‌كانی سووره. دوای تێپه‌ڕینی 36 ساڵ به سه‌ر كاره‌ساتی كۆمه‌ڵكوژیی قه‌ره‌گۆل و سه‌وزی و سه‌رچنار، یاد و ناوی شه‌هیدان به‌رز ڕاده‌گرین و سه‌ری ڕێز و كڕنۆش بۆ بنه‌ماڵه‌ی سه‌ربه‌رزی شه‌هیدان داده‌نوێنین.


هاووڵاتییەکی بانەیی بە هۆی تەقینەوەی مین لاقێکی لە دەست دا + ئامار\n20:19 - 7 June 2020\nهەنگاو: بە هۆی تەقینەوەی مین لە بەرزاییەکانی سنووری بانە کۆڵبەرێکی خەڵکی سەقز لاقێکی لە دەست دا و لە ماوەی سێ مانگدا ٨ هاووڵاتی بە هۆی تەقینەوەی مین لە سنوورەکانی کوردستان بریندار بوون.\nبە پێی راپۆرتی گەیشتوو بە رێکخراوی مافی مرۆڤی هەنگاو، ئێوارەی رۆژی یەکشەممە ١٨ی جۆزەردانی ٢٧٢٠( ٧ی ژوئەنی٢٠٢٠)، هاووڵاتییەکی بانەیی بە ناوی " حەیدەر عەلی یاری" خەڵکی گوندی پیرۆمرانی سەقز بە هۆی تەقینەوەی مین لە بەرزاییەکانی سنووری گوندی " سارداو" بە سەختی بریندار بووە.\nسەرچاوەیەکی ئاگادار لەم بارەوە بە هەنگاوی راگەیاند کە، ئەو هاووڵاتییە تەمەنی ٣٠ ساڵە لە کاتی کۆڵبەری تووشی ئەو ڕووداوە بووە و لاقی چەپی لە مەچەکەوە پەڕیوە و ئێستا لە نەخۆشخانەی سەلاحەدینی ئەیووبیی ئەو شارە لە ژێر چاودێریی پزیشکی دایە.\nبە پێی ئاماری تۆمار کراو لە ناوەندی ئامار و بەڵگەنامەکانی ڕێکخراوی مافی مرۆڤی هەنگاو، لە سەرەتای ساڵی ٢٧٢٠ تا ئێستا لانیکەم ٨ هاووڵاتی لە شارەکانی سەقز، دێهلۆڕان، مێهران و بانە بە هۆی تەقینەوەی مینەوە بریندار بوون.


په‌یجی پۆلیسی سلێمانی كاری بووه‌ته بڵاوكردنه‌وه‌ی پرسه‌نامه\n:: PM:07:14:09/11/2019 \nله‌كاتێكدا ڕۆژانه ده‌یان ڕووداوی جۆراوجۆر له شاری سلێمانی ڕوو ده‌ده‌ن، به‌ڵام پۆلیسی سلێمانی زانیاریی نادركێنی و ئه‌وه‌یش پێچه‌وانه‌ی یاسای به‌ده‌ستهێنانی زانیارییه كه له‌لایه‌ن په‌رله‌مانی كوردستانه‌وه په‌سه‌ند كراوه.\nته‌نیا له‌و نۆ ڕۆژه‌ی ئه‌م مانگه چوار ڕۆژ هه‌واڵی پرسه‌نامه‌یان بڵاو كردووه‌ته‌وه\nپه‌یجی پۆلیسی سلێمانی له‌كاتێكدا پێویست بوو، ڕۆژانه ڕووداوه‌كانی سلێمانی بگوازێته‌وه، به‌ڵام جگه له بڵاوكردنه‌وه‌ی پرسه‌نامه بۆ كه‌سوكاری كارمه‌نده‌كانیان، هیچ زانیارییه‌كی له‌سه‌ر ڕووداوه‌كانی شاره‌كه تێدا نییه.\n"وشه" به‌مه‌به‌ستی كارێكی ڕۆژنامه‌وانی سه‌ردانی په‌یجه‌كه‌ی كرد و ده‌ركه‌وتووه ته‌نیا له‌و نۆ ڕۆژه‌ی مانگی تشرینی دووه‌م/ نۆڤێمبه‌ر، چوار ڕۆژ هه‌واڵی پرسه‌نامه‌یان بڵاو كردووه‌ته‌وه و له‌ناو ئه‌و بڵاوكراوانه‌یشدا یه‌ك هه‌وڵی گرتنی تۆمه‌تبارێكی تێدایه.\nبه‌پێی یاسای مافی به‌ده‌ستهێنانی زانیاری پێویسته ئه‌و په‌یج و ئه‌كاونتانه‌ی سه‌ر به دامه‌زراوه‌یه‌كی فه‌رمین به‌رده‌وام چالاكییه‌كانیان بڵاو بكه‌نه‌وه به‌تایبه‌ت ده‌زگایه‌كی ته‌ناهیی وه‌ك پۆلیسی سلێمانی كه ئه‌ركی بڵاوكردنه‌وه‌ی "پرسه‌نامه" نییه.\n"وشه" بۆ وه‌رگرتنی زانیاری زیاتر پێوه‌ندی به نه‌قیب سه‌ركه‌وت ئه‌حمه‌د گوته‌بێژی پۆلیسی سلێمانی كرد، به‌ڵام وه‌ڵامی نه‌دایه‌وه. به‌گوێره‌ی به‌دواداچوونه‌كانی په‌یامنێری "وشه"یش له سلێمانی ڕۆژانه چه‌ندان ڕووداوی شه‌ڕ و دزی و برینداركردن له‌شاره‌كه‌دا هه‌یه، به‌ڵام پۆلیس نایخاته‌ڕوو.


وەزارەتی پەروەرد: مندالانی كورد دوو جار لەژێر مەترسی دان\nhunar 31/05/2016 - 12:37 بڵاوکراوەتەوە لە هەواڵ/كوردستانی\nوەزارەتی پەروردەی هەرێم ڕایگەیاند، بوونی ڕێژەیەکی زۆر لە منداڵانی بێ باوک لە کوردستان ئەوە دەردەخات کە منداڵانی کورد دوو جار لەژێر مەترسیدان.\nئەمڕۆ سێ شەممە 31-5-2016 وەزارەتی پەروردە بەبۆنەی ڕۆژی جیهانی منداڵانەوە پەیامێکی لەژێر ناونیشانی "تووڕەیی و کینەکانتان فڕێبدەن با منداڵەکانتان نەژاکێن" بڵاوکردەوە وتیایدا هاتووە : زۆرینەی نەهامەتییەکانی سەر منداڵان لەدەستی گەورەکاندایە و منداڵان تەنیا قوربانین.\nهەر لەپەیامەكەی پەروەردەداهاتووە : بوونی ڕێژەیەکی زۆر لە منداڵانی بێ باوک لە کوردستان ئەوە دەردەخات کە منداڵانی کورد دوو جار لەژێر مەترسیدان، بەوەی کە هەم وەک نەتەوەی کورد لە بن مەترسی دوژمنان و داگیرکەراندان و هەمیش وەک پەروردەی ماڵەوە دووبارە دەکەونەوە ژێر مەترسی کەمی و لاوازی ئاستی هۆشیاری.\nئەوەشی تیداهاتووە : وەزارەتی پەروەردە بە بەهاوە سەیری پڕۆسەی پەروەردەکردنی منداڵان دەکات و هاوکات کاری جدیشیان لەگەڵ دایک و باوکان کردووە بە مەبەستی چارەسەرکردنی ئەو کێشانەی ڕووبەڕووی منداڵان دەبنەوە.\nئەم پەیامەی پەروەردە لەكاتێكدایە كە سبەی چوار شەممە 1-6- ڕۆژی جیهانی منداڵانە و تیایدا چەندین چالاکی جۆراوجۆر بەبۆنەی ئەم ڕۆژەوە ئەنجام دەدرێت دەکرێت.\nئەنجومەنی باڵاى میدیا، لە نێوان سان…


وه‌فدێكی بزوتنه‌وه‌ی گۆڕان به‌شداریی له دوه‌م رۆژی مه‌راسیمی ماته‌مینی مام جه‌لال كرد\nوه‌فدێكی باڵای بزوتنه‌وه‌ی گۆڕان به‌شداریان له‌دوه‌م رۆژی مه‌راسیمی هاوخه‌می بۆ كۆچی دوایی مام جه‌لال كرد له‌شاری سلێمانی و سه‌رۆكی په‌رله‌مانی كوردستانیش رایگه‌یاند كۆچی دوایی مام جه‌لال بۆشاییه‌كی گه‌وره‌ی له‌كوردستان و عێراق دروستكرد.\nدوانیوه‌ڕۆی رۆژی پێنجشەممە، رێكخه‌ری گشتی و ژماره‌یه‌ك له ئه‌ندامانی خانه‌ی راپه‌ڕاندن و هه‌ڵسوڕاوانی بزوتنه‌وه‌ی گۆڕان له‌شاری سلێمانی به‌شدارییان له مه‌راسیمی هاوخه‌می بۆ كۆچی دوایی مام جه‌لال سكرتێری یه‌كێتی و سه‌رۆك كۆماری پێشوی عێراق كرد.\nیوسف محه‌مه‌د سه‌رۆكی په‌رله‌مانی كوردستان، کە بەشداریی مەراسیمەکەی کرد، له لێدوانێكدا رایگه‌یاند؛ نه‌خۆشكه‌وتن و كۆچی دوایی مام جه‌لال بۆشاییه‌كی گه‌وره‌ی له گۆڕه‌پانی سیاسی عێراق و كوردستان دروستكرد.\nهەروەک رۆڵی مام جه‌لالی له دروستكردنه‌وه‌ی عێراقی نوێ و یه‌كڕیزی و یه‌كخستنی هێزو لایه‌نه سیاسیه ناكۆكه‌كان به‌رز نرخاند و هیوای خواست به‌رپرسانی هه‌رێم و لایه‌نه سیاسیه‌كان به‌یه‌كڕیزی بتوانن بۆشایی مام جه‌لال پڕ بكه‌نه‌وه.


قوباد تاڵەبانی: هیچ كە‌س و لایە‌نێك بۆی نییە بازار قۆرخ بكات – wazho.net\nته‌مموز 14, 2021\t77377 جار خوێندراوەتەوە\nقوباد تاڵەبانی جێگری سەرۆكی حكومەتی هەرێمی كوردستان لە كۆبونەوەیەكدا لەگەڵ بازرگانانی سلێمانی وتی، لەمەولا بازاڕ ئازادتر دە‌بێت و هیچ كە‌س و لایە‌نێك بۆی نییە دە‌ستوەردان بكات لە كاروباری بازرگانی و بازار قۆرخ بكات.\nبەپێی راگەیەندراوێكی نوسینگەی رۆژنامەوانی قوباد تاڵەبانی، ناوبراو لە كۆبوونەوەی لەگەڵ ژمارەیەك لە بازرگانانی شاری سلێمانی ئاماژەی بەوەداوە، لەمەودا هیچ كە‌س و لایە‌نێك بۆی نییە دە‌ستوەردان بكات لە كاروباری بازرگانی و بازار قۆرخ بكات.\nرونیشیكردووەتەوە، ئەركی دەزگا ئەمنییەكان دابینكردنی ئارامی و پاراستنی ژیانی هاوڵاتیانە و دەبێت خۆیان لە سیاسەت و هە‌ر بابە‌تێكی تر بە دوور بگرن، دە‌بێت فە‌رمانگە‌كانی حكومە‌ت كارئاسانی بكە‌ن لە‌پێناو رایی كردنی كاروباری بازرگانان.\nجێگری سەرۆكی حكومەت جەختیلەوەشكردووەتەوە، ئەوانیش وەك حكومەت بازاڕ ئازادتر دە‌كە‌ن و كێبڕكێیە‌كی تە‌ندروست بۆ جموجۆڵی بازرگانی و بازرگانان دەستەبەر دە‌كە‌ن.\nPrevious وەزیری ئاوەدانكردنەوە بۆ بە ئەنجام گەیاندنی پڕۆژەی هێڵی شەمەندەفەر لە هەرێم لە ئەڵمانیایە\nNext هاوپەیمانیی نێودەوڵەتی: هاریكاریی نێوان هێزە عێراقییەكان و پێشمەرگە گرنگە بۆ رێگری لە گەڕانەوەی داعش


سەركردەیەكی پێشووی حەشد بۆ (خەڵك) هۆكاری توندبوونی خۆپیشاندانەكان ئاشكرادەكات – تۆڕی میدیایی خەڵک\n2019/12/10 - 8:59 PM\nسەركردەیەكی پێشووی حەشدی شەعبی ڕایدەگەیەنێت، لەسەرەتاوە خۆپیشاندانەكان لە عیراق، وەك هەموو خۆپیشاندانە ئاساییەكان لە جیهاندا بەڕێوەچوون، بەڵام سروشتی سەركوتكردن و بەئامانجگرتنیان لەلایەن قەناس بەدەستەكان، بووە مایەی ئەوەی زیاتر ڕقی خۆپیشاندەران ئەستوور بكات.\nكەریم نوری، سەركردەی پێشووی حەشدی شەعبی، لە لیدوانێكی تایبەت بە (خەڵك) ڕایگەیاند، “سەركوتكاری و كوشتنی خۆپیشاندەران بۆ ئەوە بوو، تا ڕۆڵەكانی گەلی عیراق پاشەكشە بكەن، بەڵام ئەو كار و كردەوانەی بەرانبەریان ئەنجامدرا، نەبوونە مایەی پاشەكشەكردن و بگرە هێندەی تر ڕق ئەستوور بوون”.\nبە وتەی كەریم نوری، “هەندێك حزب و لایەن هەوڵیاندا سواری تەوژمی خۆپیشاندانەكان ببن، بەڵام هەوڵەكان شكستخواردووبوون، خۆپیشاندانەكان توانیان ڕیتمی خۆیان ڕابگرن و ڕێگە بەو دزەكردنە نەدەن”.\nهەر لەو بارەیەوە سەركردەكەی پێشووی حەشدی شەعبی وتی، “حزبەكان لە هەوڵەكانیان بۆ چوونە نێو ڕیزی خۆپیشاندانەكان شكستیان هێنا و ئەو قۆناغەش تێپەڕی، ئەوان لەئێستادا بەهیچ شێوەیەك لەلایەن شەقامەوە پەسەندكراو نیین، بۆیە هەر هەوڵێكی تر بخەنەگەڕ بۆ خۆخستنە ڕیزی خۆپیشاندەران، دووچاری شكست دەبنەوە”.\nحەشدی شەعبیخۆپیشاندانەكانی عیراق


نیشتمان، یان سەرزەمینی ئازار؟ | Denegkan\nHome گشتی نیشتمان، یان سەرزەمینی ئازار؟\nPosted By: نوریon: August 23, 2011 In: گشتیNo Comments\n((ئێشی ئازارێک بە هیز ترە لە هەزار چێژ)) (شۆبنهاوەر)\nدەسەڵاتی ئەمڕۆی هەرێمی کوردوستان، ڕون تر بڵێم دەسەڵاتە یەکگرتوەکەی پارتی و یەکێتی هێندەی لە بیری ئەوەدان شارەکانی نیو قەڵەمڕەویان بچەقێنن لە ئازاردا، هێندە لە جەوهەردا دامەزراوەیەک نین بۆ بەرەنگار بوونەوەی ئەو مەترسیانەی کە لە هەر کاتێکدا ئەگەری دروست بوونی دەکریت. ئەوەتا ئەگەر تیبینی بکرێت بە ئاسانی لە هەنوکەو لە ڕابوردوشدا دەرک بەوە دەکرێت لە هەر کاتێکدا کۆمەڵگانشینەکانی نێو ئەو قەڵەمڕەوەیە کەوتبێتە جموجوڵ و دەربڕینی ناڕەزایی بە دوایدا هێزەکانیان جوڵاوەو بە شێوەیەکی ئەفسانەسازی دەیان دەعاجان و وێنەی دێوەزمەیان دروست کردوە لە بەرچاوی جەماوەر تا لەوێندەرەوە ئەو نێشانانە بپێکن، کە هەر ئەوانن هێزی خێریان لە کنەو لە ڕۆژگارێکەوە لە دژی حکومەتە سەرسەختەکەنی عێراق جەنگاون و هەر ئەوانیشن لە ئێستادا دەتوانن ببن بە ئەلتەرناتیڤی بەرهەڵستی و بەرەنگار بونەوە.\nیەکێک لەو وێنانەی کەوا دەیان ساڵە ئەم دوو حیزبە دەسەڵاتدارە دەست و پلی لە گەڵدا نەرم دەکەن و نان و پیازی پاڵەوانێتی پیوە دەخۆن، ئەو ناوچانەن ئەمڕۆ ناوزەد کراون بە ناوچە دابڕاوەکان، ئەمە لە کاتێکدا دەبینین تاقە هەنگاوێکیش دانەبڕاون لەو کات و شوێن و ژینگەیەی شوناسی دابڕان و دانەبڕانیان دیاری دەکات. لێرەوە پێش ئەوەی خاڵی کۆتای دابنێم لە تەواو کردنی ئەم پەڕە گرافەدا، حەزدەکەم ئەگەر بەخێرایش بێت لێکدانەوەیەکی کورتی ئەم واژەیە بکەم. (دابڕاوەکان) وشەیەکە لە چاوگی دابرانەوە هاتوەو بریتیە لە تەرا بوون و جیا بوونەوەی پارچەیەک لە نێو چەند پارچەیەکی تردا ئیتر ئەمەش دەبێتە هۆی دابڕان لەو شوێن و ژینگەیەی کە دابڕاوە لێی و دەچێتە نێو فەزایەکی تایبەت و لە مێژویەکی جیاوازدا دەست بە خولانەوە دەکات، سەرەنجام لە خۆیدا گەشە دەکات و شوناسێکی جودا پەیدا دەکات، بەڵام سەبارەت بە پاشگری (ەکان) وشەکە لە کردارێکی نادیارەوە دەگۆڕێتە سەر کردارێکی دیاری کراوی دەستەجەمعی کە ئەمەش دیارە بەو واتایە دێت ئەوەی دابڕاوە بە تەنها نیە لە کاتیکدا کۆمەڵێک شت دابڕاون و لە یەک کات و لە یەک شوێن و ژینگەدا جیا بونەتەوەو خەسڵەت و پانتایەکی جیا لە ئێمەی نێو کات و شوێنی بە جێماو هەڵدەگرن. لەم گۆشەنیگایەوە با بێین سەیری ئەم پانتا جیاوازە بکەین و ببینین تا چەند جیاواز لە ئێمە دەردەکەون و کەوتونەتە کوێی دابڕانەوە، ئێمە دەزانین ئەوناوچانەی کە گوایە دابڕاون بریتین لەو شارو شارۆچکەو گوندانەی کە بە درێژای مێژوو مۆرکی کوردیان پێوەیەو بە هەزارەها ساڵە بنەو بنەچەیان لەو جێگەدایە، بەڵام لە ئەنجامی داگیرکارییە یەک لە دوای یەکەکان و بە پیتی ئەم ناوچەیەو هەبوونی مێژوویەکی کۆن لە سەرهەڵدانی دروست بوونی شار تیایدا بوەتە ناوچەیەکی تا رادەیەک کۆسمۆپۆلەتیک، لە کاتێکدا ئەگەر ناوچەیەک لە چەند ڕەنگێک زیاتری تیا بیت هەمیشە ململانێ لە نێوان ڕەنگەکاندا دروست دەبێت و ڕەنگێک هەوڵی زاڵ بوونی خۆی دەدا، جا لە باشترین حاڵەتدا بۆ ڕێکخستن و یەکسانی لە نێوان ڕەنگەکاندا پێویستە یاسایەک دابمەزرێت لە سەروی هەموو شتێکەوە کار لە سەر تاکە کەس بکات و مافی پێکەوەژیان ببەخشێتە سەرجەم ئەو تاکانەی تیایدا نیشتە جێن. دیارە لە دوای ساڵی ٢٠٠٣وە کۆمەڵە هەوڵێکی دەستوری دراوە لەوانەش مادەی ١٤٠ کە دەرەنجامەکانی وەک هەر هەوڵێک پێمان دەڵیت جگە لە چاوبەست و دەمبەست چی تر نیە، چونکە کامەن ئەو پاساوانەی دەیسەلمێنن دوای تێپەڕ بوونی ئەو چەند ساڵە کاری جدی بۆ جێبەجێ کردنی ئەم مادەیە کراوە، بۆیە هەزار مادەی دەستوری کار پێنەکراو سەلکێ تور ناهێنی لە نێو دەستدا خوێی پیا بکەیت و بیخەیتە نێو دیفاکتۆی نانێکی گەرمەوە. لەلایەکی ترەوە ناکرێت لۆمەی مادەیەکی دەستوری بکەین یان گوێ بۆ هەر پاساوێک شل بکەین هێندەی دیاری کردنی ئەو سنورە بەرفراوانە لە کەمتەرخەمی و هەبوونی ئیرادەی هێشتنەوەی کێشەکانی بە هەڵپەسێراوەی وەک لە هەنوکەدا دەردەکەون، هەڵپەسێران و هێشتنەوەی کێشەکان بەم شێوەی ئێستا ئەوەمان پێ دەڵێت کەوا ویستێک هەیە لە لایەن دەسەڵاتە ئێسک قورسەکانی حیزبە فەرمانڕەواکانی هەرێمی کوردوستانەوە، تا هەروەختێک بیانەوێت وەک کاردی مەترسی لە بەرامبەر خەڵکی ژیر دەسەڵاتیاندا بە کاری بهێنن، ئەمە لە کاتێکدا هەرگیز لە نێو هیچ سیاسەتێکی دروست و گونجاو مۆراڵئامێزدا شتێک نیە ناوی بەکار بردنی کاردی فشار بێت لە بەرامبەر هاونیشتمانەکانی خۆتدا، سیاسەتی کارد خۆی لە خۆیدا سیاسەتێکە بەکار دەبرێت بۆ فشار خستنە سەر ئەو نەیارانەی کە بەرژەوەندیان نایەتەوە لە گەڵ بەرەی کارد بە دەستدا، هەلبەتە نمونەی ئەم جۆرە فشارو نەیارگەراییانە لە مێژوی کۆن و نوێدا گەلێک زۆرە. ئێمە لە دەمەی سەرهەڵدانی خۆپیشاندانەکانی هەرێمی کوردستان لە ١٧/٢وەوە بە ئاشکرا ئەوەمان بەر دیدە کەوت چۆن ئاراستەی بەشێک لە هێزی پێشمەرگەی کوردستان بەو شێوە خێرایە جوڵا بەرەو ناوچە بە ناو دابڕاوەکان ئەمە لە سەروەختێکدا هاوکات ناڕەزای و خۆپیشاندان بەرۆکی حکومەتەکەی نوری مالکی گرت بوو، ئەوە بوو بە شێوەیەکی ژێر بە ژێرو کاتی حکومەتی عێراق ڕەزامەندی نیشان دا پێشمەرگە بهێنرێت بۆ ئەو ناوچانە کە لە حەقیقەتدا لە گەرمەی خۆپیشاندانەکانیشدا ئەو ناوچانە نەک ناڕەزایو نائارامی بەڵکو فزەشیان لێوە نەهاتبوو، لەکاتێکدا مافی خۆیان بوو، وەک تێکڕای کۆمەڵگای عێراق لەو هەڵوێستەدا یەکڕا و بەشدار بن لە داوای شەفافیەت و دادوەری و دابەش کردنی داهاتی ووڵات بە شێوەیەکی ڕاست بە سەر سەرجەم کۆمەڵگای عێراقدا. ئەوە بوو حکومەتەکەی مالکی لە لایەک پرسی مەترسیەکانی تیرۆری وروژاند و لای خۆشمانەوە دەسەڵاتدارانی هەرێم پرسی شۆفێنیەت و مەترسیەکانی بۆ سەر ناوچە دابڕاوەکانی هێنایە گۆرێ و کردیە بنێشتە خۆشەی دەم میدیاکانی، ئەمە لە کاتێکدا هەر ئەو هێزەی نێررا بۆ پاراستنی گیانی کوردەکانی جەلەولاو سەعدیەو خانەقین، لە بیستوچوار سەعاتدا ١٨٠ پلە چەرخاو بەکار هێنرا بۆ سەرکوت کردنی خۆپیشاندانەکانی شاری کەلار. ئەدی لە ئێستادا چیە وادەکات جارێکی تر تۆپ و تانک و ئەو هەموو چەکە قورسە بگوێزرێتەوە بۆ سەر سنورەکانی ئەو ناوچانە جگە لە خۆپیشاندان (ئیستیعراز) نەبێت؟ ئەی چیە وادەکات بەو شێوە نائاسایە لە نێو ڕاگەیاندنەکانی حیزبدا هەڵهەڵەی بۆ بکرێت و دیسان بە کۆمەڵگاکانی خۆیانی بفرۆشنەوە، جگە لە خەونی دۆنکیشۆتانە.\nکاتێک سەرچاوەی ئەم تیرۆرو ترس و گوشارانە بەشێوەیەکی ڕون دیاری ناکرێت من گومان دەکەم کە هەم حکومەتی عێراق و هەم دەسەڵاتدارانی هەرێم دەستیان هەبێت لە پشت ئەم دەربەدەری و کوشتارە، چونکە ئەوەتا لە لایەک حکومەتەکانی ئەسەد و قەزافی ڕۆژ بە ڕۆژ لە خاڵی کۆتاییان نزیک دەکەونەوەو حکومەتەکەی مالکیش ئەو بەڵێنانەی دابوی کە لە ماوەی ١٠٠ ڕۆژدا چاکسازی دەکات هیچی نەکردووە، هەروەها ئەو بەڵێنانەی سەرۆکی هەرێمیش دابووی بۆ چاکسازی تەنانەت پلەی سفری چونە پێشەوەی نەبڕیوە. من لە وتاری پێشومدا ئاماژەم بۆ ئەوە کردبوو کە چاکسازی سێوێکە بە توێکەوە دەخورێت، بەڵام چاکسازی هەرگیز لە بەرژەوەندی هیچ دەسەڵاتیکی خراپدا نیە، هەر ئەمەشە سیاسەتی دریژ کردنەوەی کات و هەڵپەسێران بە بەردەوامی لە لایەن ئەو دەسەڵاتانەوە درێژەی هەیە. بۆیە درێژ کردنەوەی کات و هێشتنەوەی کیشەکان وەکو خۆی خەونێکە پێی وایە خەڵکی بێدار جارێکی تر دەکرێت بگەڕێنەوە نێو ماڵەکانیان و خەویان لێ بکەوێت، بەڵام نانەوەی ئەم ئۆینەو هەڵدانەوەی لاپەڕە زەردباوەکانی مەترسی شۆفیەنیەت بە ئاشکرا خۆ دزینەوەیە لە واقیعی داخوازیەکانی کۆمەڵگاو دەرخستنی هیزیشە نەک لە چاوی هێزی نەیارەکان بەڵکو لە نێو چاوی خۆیان و کۆمەڵگای پەستاو. زەندەق چونی دەسەڵات و ئەم هاتوهاوارەی ئێستای بۆ مەرگی ڕژێمەکانی ڕۆژهەڵاتی ناوەڕاست و داشکانی پلەکانی گەرما دەگەڕێتەوە لە ناوچەکەدا، چونکە لەگەڵ مردنی هەر ڕژێمێکدا مەرگی ڕژیمەکەی دراوسێی نزیک دەکەوێتەوە، هەروەها دابەزینی پلەکانی گەرماش بوار دەداتە خۆپیشاندەران بەرگەی مانەوەیەکی زیاتر بگرن لە نێو مەیدانەکانی ئازادیدا. بۆیە سەرقاڵ کردن و دووبارە زیندو کردنەوەی نەزعەی دوژمنایەتی کورد و عەرەب، وێڕای خۆدزینەوو بە لاڕێ بردنی ئاراستەی داخوازی خەڵکە دوور نیە جارێکی تر ئەم سیاسەتە چەوتە گڕ بە ماڵی کوردو ئەو ناوچانەوە بنێت کە لە ئێستادا نیشانەکانی دەرکەوتوە، بەمەش شۆڕشگێڕەکانی ڕابوردوو گەندەڵەکانی ئێستا دووبارە دەکەونەوە پێش لەشکرەکان و کۆمەڵێک منداڵ هەتیو دەخەن و بڕێکی تریش شەل و کوێر. بە بڕوای من و بە گوێرەی ئەوەی شارەزای ئەو ناوچانەم ئەگەر بێت و ڕاپرسیەکی ڕاستەقینە لە ژێر چاودێری کۆمسێۆنێکی سەربەخۆ و بە ئاگاداری ڕێکخراوی نەتەوە یەکگرتوەکان لەو ناوچانە ساز بکرێت، بە دڵنیایەوە دەڵێم هەموو ئەو پێکهاتەو نەتەوەو ڕەگەزو ئاینو ئاینزا جیاوازانەی چەندان نەوەیە پێکەوە ژیان بەسەر دەبەن بێ دوو دڵی ئەم بارودۆخەی ئێستایان قبوڵ نیە و بە تێکڕای دەنگ پێکەوە ژیان هەڵدەبژێرن. ئەی ئیتر گەڕانەوە بۆ ڕای شارنشینەکان باشتر نیە لە پێوانە نادروستەکانی سیاسەت بەسەر ئەم ناوچانەوە و ئاڵۆزاندن و زیندو کردنەوەی نەزعەی جیاوازی ئەتنی و ئاین و ئاینزایی؟ ئەی ئایا ئەگەر سیاسەت دەستوەردان نەکات دەشێ عەرەبێک ببێتە مەترسی لە سەر دراوسێ کوردەکەی کە منداڵی یەک کۆڵان بوون و کڕیار و بفرۆشی یەک شارن.\nئەوەی لە سەر گۆڕەپانی سیاسەتی هەرێمی کوردستان و عێراق دەبینرێت هیچ نیە جگە لە بێ ڕێزی بە هاوڵاتیان نەبێ، هیچ نیە جگە لە بێ حورمەت کردنی مرۆڤ و پیشێلکاری هەرچی سەروەریەکانی هەیە. کێ دەڵێت سەرجەم هێزەکانی سوپا و هێزەکانی ناوخۆ جگە لە قەڵغان بۆ دەسەڵاتداران بۆ یەکجاریش بەرگریان لە خوێنی ڕژاوی بێ گوناهی هاوڵاتیەک کردبیت؟ ئەکرێ کۆمەڵگای هەرێم و کۆمەڵگای عێراق پێیان وابێت هێزی بەرگری نیشتیمانی و هێزی ئاسایشپارێزی ناوخۆی هەیە؟ ئەی ئەگەر وایە چی دەبێتە پاساو بۆ هەموو ئەو کوشتار و تەقینەوانەی لە ناوخۆدا ڕودەدا، لە لایەکی تریش چی دەبێتە پاساو بۆ هەموو ئەو دەست درێژیانەی لە لایەن تۆپخانەکانی ئێرانەوە دەکرێت وەهەروەها ئەو بۆردومانانەی لە لایەن فڕۆکەکانی تورکیاوە دەکریتە سەر هەرێمی کوردستان؟ ئایا بۆ جارێکیش گوێ بیستی ئەوە بوین ئەم هێزە زەبەلاحانەی عێراق و هەرێم هەلوێستێکیان هەبووبیت، یان هەر بە تەواوی سەلماندیان ئەوانە هێزی بەرگری نیشتمان نین بەڵکو هێزی بەرگری سەرۆک و دارودەستەیەکن.\nفاشیزم بە خۆڕایی بۆ هەموو هاوڵاتیان !\nکتێبێک بە ناوی: ئەو دوو پیاوەی کوردیان دایە پاڵ عێراق


به‌یاننامه‌ی ئه‌نجومه‌نی سه‌ركردایه‌تی ( سلێمانی – هه‌ڵه‌بجه ) پ . د . ك\nله‌سۆنگه‌ی باوه‌ڕ به‌خۆبون و، له‌چوارچێوه‌ی ڕێكاره دیموكراسی و مه‌ده‌نیه‌كاندا و، به‌مه‌به‌ستی پاراستنی ئاسایش و ئارامی هاوڵاتیان، هه‌ڵمه‌تی بانگه‌شه‌ی هه‌ڵبژاردن ده‌ست پێده‌كه‌ین و، ئاگاداری لقه‌كانی ( ٤، ١١، ١٢، ٢١ ) و به‌رپرسانی سه‌رجه‌م ئۆرگانه‌كان و كادرو ئه‌ندام و لایه‌نگران و ده‌نگده‌رانمان، هه‌روه‌ها سه‌رجه‌م كاندیده‌كانی لیستی ( ١٨٤ ) ی پارتیمان له‌سنوری چالاكی ئه‌نجومه‌نی سه‌ركردایه‌تیمان ده‌كه‌ین كه :\n١/ خۆیان به‌دووربگرن له‌ئاهه‌نگ گێڕان و، كه‌ژاوه‌ی ئۆتۆموبیل له شه‌قام و شوینه گششتییه‌كان، بۆئه‌وه‌ی له‌م بارودۆخه‌دا بارگرانی له‌سه‌ر ده‌روونی خه‌ڵك و، جه‌نجاڵی ڕێگاوبان و هاتوچۆ دروست نه‌كه‌ین . به‌ڵكو به‌مه‌به‌ستی ده‌ستكه‌وتی زیاتر و، له پێگه‌ی به‌رزی نه‌ته‌وه‌یی و میژووییه‌وه، هه‌ڵمه‌تی هه‌ڵبژاردن به‌ڕێوه‌ده‌به‌ین و، خۆمان له‌گرژی و وتاری زبرو ئالۆزی میدیایی ده‌پارێزین .\n٢/ داواكارین له‌سه‌رجه‌م به‌ربژێره‌كانمان له‌سنوری ئه‌نجومه‌نی سه‌ركردایه‌تیمان، كه پابه‌ند بن به یاساو ڕێساكانی كۆمیسیۆنی باڵای هه‌ڵبژاردنه‌كان و، ئه‌و ڕاسپاردانه‌ی كه‌له‌ده‌زگا تایبه‌تمه‌نده‌كانه‌وه سه‌باره‌ت به هه‌ڵمه‌تی هه‌ڵبژاردن ده‌رده‌چن .\nپێویسته هه‌موو لایه‌ك پابه‌ندبن و، پشت به‌خواو ئیراده‌ی ده‌نگده‌رانمان، سه‌ركه‌وتن بۆ لیستی ( ١٨٤ ) پارتیمان ده‌بێت .\n( ئه‌دهه‌م بارزانی )


فەتحی هیندستان – KurdRawm\nگەورەترین کۆکوژی لە مێژوودا\nژمارەی دانیشتووانی خەڵکی نیمچە کیشوەری هیند، بەر لە زنجیرە پەلامارەکانی ئیسلام، زیاتر لە نیو میلیارد کەس دەبوو، بەپێی گوتەی موحەممەد قاسم فریشتە (١٥٦٠ – ١٦٢٠) کە مێژوونووسێکی موسوڵمانە، دوای فوتووحات، لە نیوە کەمتری ئەو ژمارەیە مایەوە. ئیسلام چەندان سەدە لەسەر پەلاماردانی هیندستان بەردەوام دەبێت، هەر لە سەردەمی ئومەوییەکانەوە (٦٦١ – ٧٥٠) تا سەردەمی مەغۆلەکان (١٢٠٦ – ١٣٦٨) و دواتریش. ئیسلام ڕووی دەکردە هەر دەڤەرێکی هیندستان، شاخێک لە کەلـلەسەر و ڕووبارێک لە خوێنی لە دوای خۆیەوە بەجێ دەهێشت.\nلەشکری ئیسلام لە هیندستان، بە میلیۆنان خەڵکی قەلاچۆ کرد، بە میلیۆنان ژنی لاقە کرد، بە هەزاران پەرستگای ڕووخاند و بە هەزاران کتێبخانەی سووتاند، سەدان بەڵگە هەن ئەو تاوانانەیان تۆمار کردووە. هەر فەرماندەیەکی ئیسلام پەلاماری هیندستانی دابێت، خەڵکەکەی قەلاچۆ کردووە، بەڵام سوڵتان مەحموودی غەزنەوی (٩٧١ – ١٠٣٠) قەلاچۆکردنی خەڵکی هیندستانی بە لوتکە گەیاند. سوڵتان مەحموود لە نێوان ساڵانی (١٠٠١ و ١٠٢٦)دا، حەڤدە جار پەلاماری هیندستانی دا، ئەوەندە پەرستگای هیندۆس و بوودایی ڕووخاندبوو، بە سوڵتانی بتشکێن ناوی زڕابوو. لەو مێژووەدا کە یەکێک لە وەزیرەکانی غەزنەوی تۆماری کردووە، نووسراوە: (لە شاری تەهانیسەر بە جۆرێک خوێنی کافران ڕژێنرا، ئاوی ڕووبارەکە لێڵ بوو، کافران کە ویستیان قەڵاکەیان بەجێ بهێڵن، یان کوژران، یان لە ڕووبارەکەدا خنکان، یان بە دیل گیران و بە کۆیلە کران.)\nویڵ دورانت (١٨٨٥ – ١٩٨١) لە (چیرۆکی شارستانی)دا دەڵێت: (پەلاماری لەشکری موحەممەد بۆ سەر هیندستان، خوێناویترین چیرۆکە لە مێژوودا. مێژوونووسانی ئیسلام بە خۆشی و بە شانازییەوە، ئەو قەسابخانانە دەگێڕنەوە کە بۆ هیندۆسەکانیان ساز داون، لەژێر گوشاری شمشێردا کردوویانن بە موسوڵمان، ژنان و گەنجان و منداڵانیان بردوون و لە بازاڕەکانی کۆیلەفرۆشیدا، بازرگانییان پێوە کردوون.)\nفێرناند براودێل (١٩٠٢ – ١٩٨٥) لە کتێبی: (مێژووی شارستانییەکان)دا دەنووسێت: (ئەزموونێکی داگیرکارانەی ئەوپەڕی زەبروزەنگاوی بوو، موسوڵمانان لە ڕێگەی تیرۆری سیستەماتیکەوە کە پشتیان بە کوشتوبڕ دەبەست، دەسەڵاتی خۆیان دەسەپاند. چی پەرستگای هیندۆسی هەبوو، خاپووریان کرد و مزگەوتیان لە جێیان قوت کردەوە. بە زۆر خەڵکەکەیان دەهێنایە سەر دینی موحەممەد، ئەگەر یاخیبوونێک ڕووی دابا، بە پەلە و بە دڕندانەترین شێوە سەرکوتیان دەکرد، گوندەکانیان کاول دەکرد، پیاوەکانیان دەکوشت و ژنەکانیان بە کۆیلەی سێکس دەکرد.)\nمێژوونووسی فارس، وەسسافی شیرازی دەنووسێت: (کە عەلادین خەلجی پەلاماری – کامبایات – ی دا، چی نێری باڵق لە شارەکەدا هەبوون، کوژران، چی ژن هەبوون، بە دیل گیران و چی خشڵ و کاڵای گرانبەهایش هەبوون، دەستیان بەسەردا گیرا.) هیندستان وەڵاتێکی ئاوەدان بوو، مەڵبەندی فیکر و هونەر و پێکەوە ژیان بوو، هەر کە ئیسلام گەییشتە ئەوێ، ئیدی نە هونەر ما، نە فیکر، نە کولتووری پێکەوە ژیان، بە کۆیلەکردن، سەربڕین، ئەتککردن و تاڵانکردن برەویان پەیدا کرد. لە ١٩٧١دا و لە شەڕی نۆ مانگەی نێوان پاکستان و (بەنگلادیش)دا کە هەردوو لایان موسوڵمان بوون و پێشتر سەر بە هیندستانیش بوون، نزیکەی سێ میلیۆن بەنگلادیشی کوژران و دەیان هەزار ژنیشیان لاقە کران.\nلە سەرەتاوە ئومەوییەکان کە هاتن هەموو کەسیان نەدەکوشت، لێ دەگەڕان هیندۆس لەسەر دینی خۆی بمێنێتەوە، بەو مەرجەی باج بدات، بەڵام دواتر کە باسکی موسوڵمانان بەهێزتربوو، ئیدی ئەوی دینی ئیسلامی قەبووڵ نەکردبا، بە باج لێی خۆش نەدەبوون، دەیانکوشت و چی شک بردبا، تاڵانیان دەکرد. کە هیندییەکان بە دیل دەگیران، بۆ فرۆشتن هەناردەی وەڵاتانی دیکە دەکران، بەڵام پێشەکی هەر نێرینەیەک گەنج بووایە، دەیانخەساند. موسوڵمانان کۆیلە و کەنیزەکیان، بە دیاری خوا دەزانی و دەستکەوتنی کەنیزەک، پاڵنەری یەکەمیان بوو بۆ جیهاد. بە فەرمانی حەججاجی کوڕی یوسفی سەقەفی لەماوەی سێ چوار ساڵدا (٧١٢ – ٧١٥) نزیکەی سێ سەد هەزار کۆیلە هەناردەی وەڵاتانی عەرەب کران. سوڵتان مەحموودی غەزنەوی کە تورکی ئەفغانستان بوو، لە هیندستانەوە سەدان هەزار کۆیلەی ڕەوانەی وەڵاتانی ئیسلامی کردووە. بەشی خەلیفە لە هەموو ئەوانەی بە کۆیلە دەکران، پێنجیەک بوو. لە سەردەمی (جاهیلی)دا، بەشی سەرۆکی خێڵ لە تاڵانی، چواریەک بوو، ئیسلام کردی بە پێنجیەک، ئەمەیش هاندەرێک بوو بۆ ئەوەی تاڵانچییان بە ئیسلامەوە پێوەست ببن.


نا بۆ جێ بە جێ کردنی ``گەڵاڵەی دەستپێشخەری`` مەترسیدار | SP Schweiz |\nStartseite / Partei / Sozialdemokratische Bewegung / SP Migrant*innen\nنا بۆ جێ بە جێ کردنی ``گەڵاڵەی دەستپێشخەری`` مەترسیدار\nزۆر حیزب و ڕێکخراو لە کۆمەڵگا جۆراوجۆرەکانی سویس، لە دژی پەسندکردنی "گەڵاڵەی دەستپێشخەریی" و بەمەبەستی بەرەنگاربوونەوەی ئەو گەڵاڵە نامرۆڤانەیە لە دەوری یەکتر کۆبوونەوە. ئەم حیزب و ڕێکخراوانە سەر بە ڕەوەند و کۆمەڵگاکانی وەک ئالبانی، عەلەوی، ئاڵمانی، عەرەب، ئیسپانی، فەرانسی، ئیتاڵی، کورد، پۆرتەغالی، سرب، سلۆڤانی، کروات، بۆسنی تامیلی و تورکن.\nئەم برۆشورە وەرگێردراوە بۆ سەر یازدە زمان. بۆ دەست پێ ڕاگەیشتینی تکایە، پێوەندی بە بەشی کۆچبەریی پارتی سۆسیالدیمۆكراتی سویسەوە بکەن\nلادانێکی مەترسیدار لە سەروەریی یاسا\nجێ بەجێ کردنی "گەڵاڵەی دەستپێشخەریی" پێشێلکاریی یاسا و مافەسەرەتاییەکانن کە لە نێو دەستووری وڵاتەکەماندا ئاماژەیان پێکراوە و هەروەها پێشێلکارییە بۆ سەر پەیماننامەی ئەورووپا بۆ مافەکانی مرۆڤ گرێبەندی پێوەندی دار بە هاتوچۆی ئازاد. بە جێگرتنەوەی هێزی یاسادانان و سنووردارکردنی دەسەڵاتی هێزی (قضایی) دادوەری. پەسندکردنی دەستپێشخەرییەکە، هەم سەربەخۆیی هێزی یاسادانان و هەمیش سەربەخۆیی هێزی دادوەری دەخاتە ژێرپێ. قبووڵکردنی دەستپێشخەرییەکە ژێرپێکردنی جیددی نەزمەکان و ئاکامە پێشبینی نەکراوەکانی بۆ سەر سیستەمی یاسایی، ئاساییش و سیاسیمانی لێدەکەوێتەوە\nپه‌یوەندیه بنیاتنراوه‌كان لەگەڵ یەکیەتیی ئەورووپا ده‌شكێنێت\nبە گوێرەی کۆنسەی فیدراڵ، ئەگەر ئەم دەستپێشخەرییە پەسندبکرێ،بەبێ لەبەرچاوگرتنی بارودۆخ، پتر له ١٠٠٠٠ هەزارکەس، بە شێوەی ئەوتۆماتیک لە سویس وەدەردەنرێن. بەم پێیە سویس ساڵی ١٠٠٠ جار ڕێککەوتننامەی هتووچۆی ئازاد لەگەڵ ئەرووپا پێشێل دەکا. پەسندکردنی ئەو "دەستپێشخەرییە" دەبێتە ماددەیەکی یاسایی و دەچێتە نێو دەستووری بنچینەیی وڵاتی سویس. ئەمەش دەبێتە ماددەیەکی یاسایی دیکە هۆکارێک دەبێت بۆ تێکدانی پێوەندییە باشەکانی سویس لەگەڵ یەکیەتیی ئەورووپا.\nگەڵاڵەی "دەستپێشخەری" نامرۆڤانه هەڕەشەی ڕاستەوخۆیە بۆ سەر ژیانی پتر لە ٢ میلیۆن کەس\nکە مافی مانەوەیان هەیە، لە سویس دەژین و کار دەکەن، بەڵام خاوەنی ڕەگەزنامەی سویسی نین. ئەوان، كاتی تووشبونیان به بچوكترین هه‌ڵه یان سه‌رپێچی به‌بێ له‌به‌رچاوگرتنی بارودۆخیان ڕاسته‌وخۆ له سویس ده‌رده‌كرێن. ئه‌م بڕیاره نه‌وه‌ی دووه‌میش ده‌گرته‌وه كه له سویس له دایك بووینه. یاسای په‌رله‌مان بۆ``ده‌ستپشخه‌ری ناردنه‌وه`` لانی كه‌م  باری كه‌سی له‌به‌رچاو ده‌گرێ، به‌ڵام ``گه‌ڵاڵه‌ی ده‌ستپێشخه‌ری`` ئه‌م به‌نده ڕه‌تده‌كاته‌وه.\nهه‌ڵخه‌ڵه‌تاندنكی بێ ویژدانانه\nناوهێنانەوەی "جێ بە جێ کردنی گەڵاڵەی دەستپێشخەریی" دەبێتە هۆکاری ئەوەی کە پشتگیری لە شتێک بکەین کە لە مێژە بڕیاری لە سەر دراوە. بەڵام ئەوە فێڵکردنە، چوونکە "جێ بەجێ کردنی دەستپێشخەریی" و ئەو لیستە لەو تاوانانەی کە لە نێو دەستپێشخەرییە نوێیەکەدا هاتوون، زۆر لە لیستی ئەو تاوانانە زۆرترن کە خەڵک بە زۆرایەتییەکی زۆر کەم، دەنگیان لەسەر داوە. لە بەر ئەوە دەستپێشخەرییە نوێیەکە کار ناکات بۆ جێ بەجێ کردنی پێشوو، بەڵکوو بە شێوەیەکی بەرچاو، گرانتر و سەختتری دەکات.\nئێمە پێویستمان بە پشتیوانی ئێوەیە\nبەشی کۆچبەری ئیس.پێ. (پارتی سۆسیالدیمۆكراتی سویس) لە پێناوی بەرابەری هەموو کۆچبەران لە بوارەکانی سیاسی، ئابووری، کۆمەڵایەتی کولتووری خەبات دەکات. ئێمە داوای مافی بەشداری یەکسانی سیاسیی بۆ سەرجەم کۆچبەران دەکەین، لە دژی هەر چەشنە هەڵاواردنێک خەبات دەکەین و هاوکاریی لەگەڵ پارت و ڕێکخراوەکانی سەر بە کۆچبەران دەکەین. ببە ئەندامی بەشی کۆچبەری پارتی سۆسیالیستی سویس و بە دانی یارمەتی ماددی، بەشداری ئەم هەڵمەتە بە!\nکۆچبەران دەتوانن کاریگەریی زۆریان هەبێ\nلەم ساڵانەی دوایی دا، زیاتر لە یەک میلیۆن کەس ڕەگەزنامەی سویسییان وەرگرتووە. نێزیک بە ٨٨٠٠٠٠ سویسی کە تەمەنیان لە سەرەوەی ١٥ ساڵە، ڕەگەزنامەی وەڵاتی دووەمیان هەیە. ئەگەر هەموو ئەوکەسانە لە دەنگدان بەشداری بکەن، ئێمە دەتوانین ئەنجامی زۆرینه بەدەست بێنین. ئێمه ده‌تونین پێكه‌وه ئه‌م ده‌ستپێشخه‌ریه نامرۆڤانه‌ییه ڕه‌تبكه‌ینه‌وه، ئه‌گه‌ر هه‌موومان ده‌نگبده‌ین به نا.\nSpenden bitte an: SP Schweiz, 3001 Bern, PC 30-28039-3, IBAN CH45 0900 0000 3002 3, Vermerkt „SP MigrantInnen, Kampagne Durchsetzungsinitiative“\nLes dons sont priés à : PS Suisse, 3001 Berne, PC 30-28039-3, IBAN CH45 0900 0000 3002 8039 3, avec la mention « PS Migrant-e-s, campagne mise en œuvre »\nInterview mit Ako Eliassi zur Durchsetzungsinitiative\n"جێ بەجێ کردنی ئه‌م دەستپێشخەریه نامرۆڤانەو مه‌ترسیداره، ڕەوتی ده‌ركردن (ناردنه‌وه) تونوتیژترده‌كات. سەروەریی یاسامان كلۆر و گه‌نده‌ڵ ده‌كات و هه‌ڕه‌شه‌ی ڕاسته‌وخۆیه بۆ سەرمافی مانەوەی هەزاران کەس لە سویس"\nنه‌وزاد كه‌ریم، ئه‌ندامی سه‌ركردایه‌تی پارتی سۆسیالدیمۆكرات\_كۆچبه‌ران، شاره‌زا له بواری كۆچ و كۆچبه‌ران \_ گلاروس\n"پارلەمان "دەستپێشخەریی دیپۆرتکردنەوەی پێشتر خستە بواری جێ بەجێ کردنەوە، س.ڤ.پ. پارتی گەلی سویس و خاوەنی دەستپێشخەرییەکە، هیچ دژکردەوەیەکی لە بەرامبەردا لە خۆ نیشان نەدا، ئێستا س.ڤ.پ. دەیهەوێ ئەو دەستپێشخەرییە، وەک خۆی جێ بەجێ بکرێ. ئەم خواستە کەڵک وەرگرتنی خراپ لە سیستەمی دێمکراتیکی وڵاتی ئێمەیە"\nئەحمەد شێربەگی، کوردی ڕۆژهەڵاتی کوردستان، شارەزا لە بواری میدیا و سیاسەتوان لە شاری ژنێڤ\nده‌سپێشخه‌ریه كه زۆر دژوار ده‌بێ بۆ ئه‌وكه‌سانه‌ی كه له سویس له دایك و گه‌وره بوون، به‌ڵام ره‌گه‌زنامه‌ی سویسیان نیه. ئه‌م كه‌سانه به شێێوه‌ی ئۆتۆماتیكی به بێ له به‌ر چاوگرتنی هه‌ل و مه‌رجه‌كه، هه‌تا ئه‌گه‌ر بۆ سه‌ر پێچی بچووكیش بێ، له سویسرا ده‌رده‌كرێن. ئەم بیرۆکەیە، زیندووکەرەوەی میراسی هەمان ڕوانگەی ڕگەزپەرەستییە. هەر بۆیە ئەرکی هەموو لایەکمانە، کە بە تەواوی هێزەوە و بە دەنگدانمان،نا بەم دەستپێشخەرییە بڵێین\nسێسلا ئه‌مه‌رێلا، ئه‌ندام په‌رله‌مانی نیشتمانی، مامۆستا له زانكۆی نۆشاتێل \_ ئیڤێردۆن\nSP Migrant*innen-Mitglied werden


ژنان گیرۆده‌ی دوو ئیشی پیاوه‌كانیانن | ماڵپەرى احمد على\nژنان گیرۆده‌ی دوو ئیشی پیاوه‌كانیانن\nبه‌شێك له ژنان گله‌یی له پیاوه‌كانیان ده‌كه‌ن، به‌وه‌ی كه به‌هۆی ئه‌نجامدان‌و سه‌رقاڵبوونیان به دوو تا سێ ئیشه‌وه گفتگۆ‌و قسه‌كردنی نێوانیان كه‌مبۆته‌وه، و هه‌ندێكی تریش ئاماژه به‌وه ده‌كه‌ن كه‌سه‌ره‌رای دوو ئیشی پیاوه‌كانیان له له‌په‌یوه‌ندییه كۆمه‌ڵایه‌تیه‌كانیانی كه‌منه‌كردۆته‌وه، هاوكات توێژه‌رێكی كۆمه‌ڵاتیی ئه‌وكێشه‌یه ده‌به‌ستێته‌وه به نه‌بونی هۆشیاریه‌وه.\nخاوه‌ر حسێن، ته‌مه‌نی (27) ساڵ كه‌ژنی ماڵه‌وه‌یه، ماوه‌ی سێ ساڵه ژیانی هاوسه‌ری پێكهێناوه، ئه‌و به ترسه‌وه گله‌یی‌و گازانده‌ی به‌رده‌وامی له مێرده‌كه‌ی هه‌یه، به‌وه‌ی كه “ماڵه‌وه وه‌ك ئۆتێل” سه‌یرده‌كات به توره‌یه‌وه، وتی “هاوسه‌ره‌كه‌م به‌یانیان نانده‌خوات‌و ده‌ڕوات تاوه‌كو بانگی عیشا ناگه‌ڕێته‌وه، شه‌وانیش ئه‌وه‌نده ماندووه خه‌وده‌یباته‌وه، به‌مه‌ش بێ ده‌نگیه‌كی ته‌واو ماڵه‌كه داده‌پۆشێت‌و هیچ كاتێ نامێنێ بۆ گفتووگۆ كردنی نێوانمان”.\nخاوه‌ر ئه‌م جۆره حاڵه‌ته‌ی گه‌ڕانده‌وه بۆ باری ئابووری‌و فێربوونی مێرده‌كه‌ی به‌و جۆره كارانه، ئاماژه‌ش به‌وه‌ده‌كات كه زۆرجار شه‌وانه بێ ئه‌وه‌ی دووقسه بكه‌ن هه‌ریه‌كه‌یان له‌گه‌ڵ منداڵه‌كانیان رووده‌كه‌نه ژووری نوستن و ده‌خه‌ون، وتیشی”هه‌رچه‌نده مێرده‌كه‌م ئه‌و خۆ ماندووكردنه‌ی بۆ خێزانه‌كه‌مانه، به‌لاَم به‌راستی من حه‌ز به‌م جۆره كارانه ناكه‌م”.\nبه‌شێك له ژنان ئاماژه به‌وه‌ده‌كه‌ن، كه هاوسه‌ره‌كانیان ماڵه‌وه‌شیان كردۆته شوێنی ئه‌نجامدانی كاره‌كانیان‌و پێیان وایه ئه‌مه‌ش هۆكارێك ده‌بێت بۆ ئه‌وه‌ی ژن‌و مێرد دووربن له سۆزی یه‌كتری.\nقومری عه‌زیز، ته‌مه‌ن (30) ساڵ، كه خاوه‌نی سێ منداله‌و ماوه‌ی حه‌وت ساڵه شووی كردووه، به‌ده‌م كرینی پێداویستی خۆراك له‌یه‌كێك بازاره میلیه‌كانی شاری هه‌ولێرده‌یوت” مێرده‌كه‌م سه‌ره‌رای ته‌واوبوونی كاره‌كانی له كۆمپانیا، زۆرجار دوای گه‌رانه‌وه‌ی بۆ ماڵه‌وه به‌هه‌مان شێوه‌ی شوێنی كاره‌كه‌ی سه‌رقاڵ ده‌بێت به كاره‌كانی ئه‌و كۆمپانیایه‌وه”.\nقومری، وتی” ئه‌گه‌ر هاوسه‌رێك شعور به‌وه‌نه‌كات كه كاتێ هاته‌وه ماڵه‌وه به منداڵیه‌كانیه‌وه خه‌ریك بێت‌و سۆزیان نه‌داتێ، ئیتر چی بۆ ئێمه ده‌مێنێته‌وه تا له‌گه‌ڵی دابنیشین”.\nخراپی باری ئابوری خێزانداره‌كانی ئه‌م وڵاته ناچار ده‌كات كه په‌نا بۆ دوو كار به‌رن بۆ په‌یداكردنی بژێوی ژیان و پێدوایستی ئێستاو ئایدنه‌ی منداڵه‌كانیان كه زۆر جار كرێچیبوونیش پاڵنه‌ری سه‌ره‌كی دووكاری ده‌بێت كه له زۆربه‌ی باره‌كاندا پیاو رۆڵی دوكاری ده‌بینێت.\nهاوكات به‌پێچه‌وانه‌شه‌وه به‌شێك له‌ژنان له كاری دووه‌می مێرده‌كانیان و شێوازی ماڵه‌ی خێزانیان رازین‌و هێما بۆ ئه‌وه‌ده‌كه‌ن كه ئه‌گه‌رچی پیاوه‌كانیان رۆژانه سه‌رقالن به ئه‌نجامدانی دووكاره‌وه، به‌لاَم ئه‌وه هیچ نه‌كردۆته سه‌ر په‌یوه‌ندیه‌كانی نێوانیان.\nنێرگز كامه‌ران ته‌مه‌ن 34 ساڵی پیشه‌ی فه‌رمانبه‌ر، له‌گه‌ڵ ئه‌وه‌ی پێی وایه دووكاری له لایه‌ن هاوسه‌ره‌كانیان كارێكی باش نیه، به‌ڵام جه‌خت له‌سه‌ر ئه‌وه ده‌كاته‌وه كه سه‌رقاڵی پیاوه‌كه‌ی به‌دوو ئیشی كاری نه‌كرۆدته سه‌ر په‌یوه‌ندیه‌كانینان و ده‌ڵێت” پیاوه‌كه‌م سروشتی وایه نازانێ ماندووبوون چیه، ئێوارانیش له‌ماڵه‌وه به‌ده‌م‌و پێكه‌نین‌و كات به‌سه‌ربردنه‌وه ده‌خه‌وین به‌بێ ئه‌وه‌ی كێشه‌یه‌كمان هه‌بێت”.\nپیاوانیش بۆ ئه‌نجامدانی دوو ئیشی بیانووی خۆیان هه‌یه، پێیان وایه دوو ئیشی پیاو پاساوی ئافره‌ته‌كانیان ده‌بڕێت به‌وه‌ی كه پێیان بلێن مووچه‌كانیان به‌شیان ناكات. ئارام عیزه‌ده‌ین ته‌مه‌ن 29 ساڵ كه فه‌رمانبه‌ره‌و مووچه‌ی مانگانه‌ی (576) هه‌زار دیناره، نیوه‌ی ئه‌و پاره‌یه‌یه‌ی موچه‌كه‌ی ده‌دات به‌كرێی ئه‌و خانووه‌ی كه خۆیی و خێزانه‌كه‌ی تیایدا ده‌ژین ، بۆیه ناچار بووه په‌نا بۆ دووئیشی ببات ئارام وتی ” دووئیش ده‌كه‌م بۆئه‌وه‌ی بیانووی هاوسه‌ره‌كه‌م ببرم كه ده‌ڵێ مووچه‌كه‌مان به‌شی بژێوی ژیانمان ناكات و ئه‌گه‌ر ئیشێكی تر نه‌كه‌م ناتوانم درێژه به ژیان بده‌م، ئه‌گه‌رچی ئه‌و دوو ئیشیه كاریگه‌ری هه‌یه له‌سه‌ر سۆز‌و په‌روه‌رده‌ی دوو منداڵه‌كه‌م، به‌ڵام چارم ناچاره هه‌ر ده‌بێ لایه‌كیان به قوربانی لاكه‌ی تر بكه‌م”.\nبه‌شێك له‌و ژنانه‌ی كه مێرده‌كانیان دوو ئیش ده‌كه‌ن پێیان وایه خراپی بارودۆخی ئابوری ئه‌وانی كردۆته قوربانی و هه‌ندێك له پیاوانیش زیاد له پێویست ئیش ده‌كه‌ن.\nناسكه یاسین ته‌مه‌ن 26 ساڵ، به‌سه‌ر سورمانه‌وه ده‌یوت”پیاوان له‌م سه‌رده‌مه‌دا سه‌رێك‌و هه‌زار سه‌ودایان هه‌یه، به‌شێكیان بوون به دووپارچه واده‌زانن نان به هه‌زار دیناره، به‌رده‌وام خه‌ریكی راكه راكن هیچیشیان پێوه‌دیار نیه، ئێمه‌ی ئافره‌تانیش بووین به‌قوربانی راكه‌راكه‌ی مێرده‌كانمان”.\nبه براوای توێژه‌رانی كۆمه‌لاَیه‌تیش دوو ئیشی پیاوان هۆكارێك بۆ كاریگه‌ری له‌سه‌ر په‌روه‌رده‌كردنی منداڵ‌و دروستبوونی كێشه له نێوانی خێزانه‌كان.\nبه‌هائه‌دین كامیل، توێژه‌ری كۆمه‌لاَیه‌تی بۆ هاوڵاتی رونكرده‌وه كه دوو ئیشی پیاو ده‌ره‌نجامی خراپی لێ ده‌كه‌وێته كه زۆرجار واده‌كات به‌خته‌وه‌ری‌و خۆشی خێزان بكه‌وێته ژێر مه‌ترسیه‌وه، هۆكاری ئه‌وه‌ش ده‌گه‌رێنێته‌وه بۆ كه‌می هۆشیاری خێزانی‌و گرنگی نه‌دانه به یه‌كتر.\nئه‌و توێژه‌ره كۆمه‌ڵایه‌تیه وتی “نه‌خوێندنه‌وه‌و لێك تێنه‌گه‌یشتنی نێوانی ئافره‌ت‌و پیاو له رووی ده‌روونیه‌وه هۆكارێكه بۆ ئه‌وه‌ی رۆژ دوای رۆژ هه‌ستی ژن‌و مێردایه‌تی سارد ده‌كاته‌وه، كه له‌وانه‌یه سه‌ر بكێشێت بۆ جیابوونه‌وه‌ش و بۆ ئه‌وه‌ی ژن‌و پیاو زیاتر لێك تێبگه‌ن‌و ده‌روونی یه‌كتر بخوێنه‌وه پێویست ده‌كات پیاوان كاتێكی زۆر به تایبه‌ت شه‌وانه له‌ماڵه‌وه بن بۆ ئه‌وه‌ی له ناخی یه‌كتر بگه‌ن، چونكه سۆزی ئافره‌ت له پاره زۆر گرینگرتره وه‌ك ئه‌وه‌ی پیاوان لێی ده‌روانن”.\n« لەرێگەی مانگی دەستكردەوە رێژەی پیسبوونی ئاوی هەرێم دیاریدەكرێت\nچوار كاتژمێر منداڵه 4 ساڵانه‌كه‌ی له‌نێو به‌فردا راده‌گرێت »


پێڕستی شارەکانی سووریا - ویکیپیدیا، ئینسایکڵۆپیدیای ئازاد\nوڵاتی سووریا لەڕووی ئیدارییەوە بەسەر ١٤ پارێزگا دابەش بووە، کە بەسەر ٦٥ قەزا دابەش کراون، کە زیاتریش بەسەر ٢٨٤ ناحیە دابەش کراون. ھەریەک لە پارێزگا و قەزاکان جگە پارێزگای ڕیف دیمەشق و ناوچەی مەرکەز ڕیف دیمەشق، ناوەند یان پایتەختی خۆیان ھەیە. ھەروەھا ھەموو ناحیەکانیش ناوەندی خۆیانیان ھەیە.\nبێجگە لە قەزای جەبەل سەمعان کە ناوەندەکەی شاری حەلەبە، ھەر قەزایەک ھەمان ناوی ناوەندی بەڕێوەبەرایەتیی خۆیی ھەیە. بێجگە لە ناحیەی جەبەل سەمعان کە ناوەندەکەی شاری حەلەبە، ھەمان شت بەسەر گشت ناحیەکان جێبەجێ دەبێت.\nشارەکان (پارێزگا و قەزاکان)[دەستکاری]\nلە ٦٥ قەزای سووریا، ٦٤یان شارێکی ھەیە کە وەک پایتەختی ھەرێمی (ناوەندی کارگێڕی) خزمەت دەکات. مەرکەز ڕیف دیمەشق قەزایەکی بێناوەندی ھەرێمیی فەرمییە.\nشاری دیمەشق وەک پارێزگا، قەزا و ناحیەش کاردەکات. پارێزگای ڕیف دیمەشق ھیچ ناوەندێکی فەرمیی نییە و ناوەندەکانی لە دیمەشقن.\n١٣ شاری یەکەمی نێو خشتەکە ناوەندی پارێزگا و قەزاکەیانن.\nژمارەی دانیشتووانەکان ھی سەرژمێریی فەرمیی ٢٠٠٤ە.\n██ پارێزگای حەسیچە ██ پارێزگای دەیرەلزۆر ██ پارێزگای ڕەققە ██ پارێزگای حەلەب ██ پارێزگای ئیدلیب ██ پارێزگای لازەقیە ██ پارێزگای تەرتووس ██ پارێزگای حەما ██ پارێزگای حومس ██ دیمەشق و پارێزگای ڕیف دیمەشق ██ پارێزگای سووەیدا ██ پارێزگای دەرعا ██ پارێزگای قونەیترە\nحەلەب حلب ٢٬١٣٢٬١٠٠ Mount Simeon District پارێزگای حەلەب\nدیمەشق دمشق ١٬٤١٤٬٩١٣ دیمەشق (وەک قەزا) پارێزگای دیمەشق\nدەرعا درعا ٩٧٬٩٦٩ Daraa District پارێزگای دەرعا\nدێرەزوور دير الزور ٢١١٬٨٥٧ Deir ez-Zor District پارێزگای دەیرەلزۆر\nحەما حماة ٣١٢٬٩٩٤ Hama District پارێزگای حەما\nحەسیچە الحسكة ١٨٨٬١٦٠ Al-Hasakah District پارێزگای حەسیچە\nحومس حمص ٦٥٢٬٦٠٩ Homs District پارێزگای حومس\nئیدلیب ادلب ٩٨٬٧٩١ Idlib District پارێزگای ئیدلیب\nلازقیە اللاذقية ٣٨٣٬٧٨٦ Latakia District پارێزگای لازەقیە\nقونەیترە القنيطرة ١٥٣ Quneitra District پارێزگای قونەیترە\nڕەققە الرقة ٢٢٠٬٤٨٨ Raqqa District پارێزگای ڕەققە\nسووەیدا السويداء ٧٣٬٦٤١ As-Suwayda District پارێزگای سووەیدا\nتەرتووس طرطوس ١١٥٬٧٦٩ Tartus District پارێزگای تەرتووس\nn/a n/a n/a Markaz Rif Dimashq پارێزگای ڕیف دیمەشق\nAbu Kamal البوكمال ٤٢٬٥١٠ Abu Kamal District پارێزگای دەیرەلزۆر\nعەفرین عفرين ٣٦٬٥٦٢ Afrin District پارێزگای حەلەب\nئەریحا أريحا ٣٩٬٥٠١ Arihah District پارێزگای ئیدلیب\nئەتارب الأتارب ١٠٬٦٥٧ Atarib District پارێزگای حەلەب\nکۆبانی عين العرب ٤٤٬٨٢١ Ayn Al-Arab District پارێزگای حەلەب\nئەعزاز أعزاز ٣١٬٦٢٣ Azaz District پارێزگای حەلەب\nئەلباب الباب ٦٣٬٠٦٩ Al-Bab District پارێزگای حەلەب\nبانیاس بانياس ٤١٬٦٣٢ Baniyas District پارێزگای تەرتووس\nدارەیا داريا ٧٨٬٧٦٣ Darayya District پارێزگای ڕیف دیمەشق\nدێر حافر دير حافر ١٨٬٩٤٨ Dayr Hafir District پارێزگای حەلەب\nدوما دوما ١١٠٬٨٩٣ Douma District پارێزگای ڕیف دیمەشق\nدورەیکیش دريكيش ١٣٬٢٤٤ Duraykish District پارێزگای تەرتووس\nFiq فيق ١٬٩٤٧ Fiq District پارێزگای قونەیترە\nAl-Haffah الحفة ٤٬٢٩٨ Al-Haffah District پارێزگای لازەقیە\nHarem حارم ٢١٬٩٣٤ Harem District پارێزگای ئیدلیب\nئیزرەع ازرع ١٩٬١٥٨ Izra District پارێزگای دەرعا\nجەبلە جبلة ٥٣٬٩٨٩ Jableh District پارێزگای لازەقیە\nجەرابلوس جرابلس ١١٬٥٧٠ Jarabulus District پارێزگای حەلەب\nجسر شوغور جسر الشغور ٣٩٬٩١٧ Jisr al-Shughur District پارێزگای ئیدلیب\nمەعەڕەت نوعمان معرة النعمان ٥٨٬٠٠٨ Maarat al-Numaan District پارێزگای ئیدلیب\nدێرک، سووریا المالكية ٢٦٬٣١١ Al-Malikiyah District پارێزگای حەسیچە\nمەنبج منبج ٩٩٬٤٩٧ Manbij District پارێزگای حەلەب\nمەسیاف مصياف ٢٢٬٥٠٨ Masyaf District پارێزگای حەما\nمەیادین الميادين ٤٤٬٠٢٨ Mayadin District پارێزگای دەیرەلزۆر\nMhardeh محردة ١٧٬٥٧٨ Mhardeh District پارێزگای حەما\nAl-Mukharram المخرم ٦٬٢٠٢ Al-Mukharram District پارێزگای حومس\nئەلنەبک النبك ٣٢٬٥٤٨ Al-Nabk District پارێزگای ڕیف دیمەشق\nقامیشلۆ القامشلي ١٨٤٬٢٣١ Qamishli District پارێزگای حەسیچە\nQardaha القرداحة ٨٬٦٧١ Qardaha District پارێزگای لازەقیە\nQatana قطنا ٣٣٬٩٩٦ Qatana District پارێزگای ڕیف دیمەشق\nقودسەیا قدسيا ٣٣٬٥٧١ Qudsaya District پارێزگای ڕیف دیمەشق\nقوسەیر القصير ٢٩٬٨١٨ Al-Qusayr District پارێزگای حومس\nAl-Qutayfah القطيفة ٢٦٬٦٧١ Al-Qutayfah District پارێزگای ڕیف دیمەشق\nسەری کانی رأس العين ٢٩٬٣٤٧ Ras al-Ayn District پارێزگای حەسیچە\nئەلڕەستەن الرستن ٣٩٬٨٣٤ Al-Rastan District پارێزگای حومس\nAl-Safira السفيرة ٦٣٬٧٠٨ Al-Safira District پارێزگای حەلەب\nسافیتا صافيتا ٢٠٬٣٠١ Safita District پارێزگای تەرتووس\nسەلەمیە سلمية ٦٦٬٧٢٤ Salamiyah District پارێزگای حەما\nSalkhad صلخد ٩٬١٥٥ Salkhad District پارێزگای سووەیدا\nسەنەمەین الصنمين ٢٦٬٢٦٨ Al-Sanamayn District پارێزگای دەرعا\nSalqin سلقين ٢٣٬٥٠٠ Salqin Nahiyah پارێزگای ئیدلیب\nAl-Shaykh Badr الشيخ بدر ٩٬٤٨٦ Al-Shaykh Badr District پارێزگای تەرتووس\nسوقەیلەبیە السقيلبية ١٣٬٩٢٠ Al-Suqaylabiyah District پارێزگای حەما\nTadmur تدمر ٥١٬٣٢٣ Tadmur District پارێزگای حومس\nگرێ سپی تل أبيض ١٤٬٨٢٥ Tell Abyad District پارێزگای ڕەققە\nTaldou تلدو ١٥٬٧٢٧ Taldou District پارێزگای حومس\nتەلکەلەخ تلكلخ ١٨٬٤١٢ Talkalakh District پارێزگای حومس\nئەلتەل التل ٤٤٬٥٩٧ Al-Tall District پارێزگای ڕیف دیمەشق\nئەلتەورە الثورة ٦٩٬٤٢٥ Al-Thawrah District پارێزگای ڕەققە\nیەبرود يبرود ٢٥٬٨٩١ Yabroud District پارێزگای ڕیف دیمەشق\nزەبەدانی الزبداني ٢٦٬٢٨٥ Zabadani District پارێزگای ڕیف دیمەشق\nSayyidah Zaynab السيدة زينب پارێزگای ڕیف دیمەشق ١٣٦٬٤٢٧\nحەجەر ئەسوەد الحجر الأسود پارێزگای ڕیف دیمەشق ٨٤٬٩٤٨\nBinnish بنش پارێزگای ئیدلیب ٢١٬٨٤٨\nBosra بصرى پارێزگای دەرعا ١٩٬٦٨٣\nDayr 'Atiyah دير عطية پارێزگای ڕیف دیمەشق ١٠٬٩٨٤\nحەرەستا حرستا پارێزگای ڕیف دیمەشق ٦٨٬٧٠٨\nجەرمانا جرمانا پارێزگای ڕیف دیمەشق ١١٤٬٣٦٣\nKafr Nabl كفر نبل پارێزگای ئیدلیب ١٥٬٤٥٥\nKhan Shaykhun خان شيخون پارێزگای ئیدلیب ٣٤٬٣٧١\nمەعڕەت مسرین معرتمصرين پارێزگای ئیدلیب ١٧٬٥١٩\nنەوا نوى پارێزگای دەرعا ٤٧٬٠٦٦\nKafr Takharim كفر تخاريم پارێزگای ئیدلیب ٢١٬٠١٢\nSaraqib سراقب پارێزگای ئیدلیب ٣٢٬٤٩٥\nTalbiseh تلبيسة پارێزگای حومس ٣٠٬٧٩٦\n^ ئ ا "Administrative divisions" (بە Arabic). Central Bureau of Statistics of Syria. Archived from the original on 2007-03-29. Retrieved 2007-04-05. ڕاگرتنی CS1: زمانی نەناسراو (link)\n^ Aleppo city population Archived 2012-05-20 لە وەیبەک مەشین.\n^ Daraa city population Archived 2012-07-23 لە Archive.is\n^ Homs city population Archived 2012-07-31 لە Archive.is\n^ Idlib city population Archived 2012-08-02 لە Archive.is\n^ Latakia city population Archived 2013-03-17 لە وەیبەک مەشین.\n^ Quneitra city population Archived 2013-01-22 لە وەیبەک مەشین.\nپێڕستی شارەکانی ئاسیا\nپێڕستەکانی شارەکان لە ڕۆژھەڵاتی ناوین\nمیرنشینە یەکگرتووە عەرەبییەکان (ئیمارات)\nشار و شارۆچکەکانی سووریا\nپارێزگای ڕیف دیمەشق\nوەرگیراو لە «https://ckb.wikipedia.org/w/index.php?title=پێڕستی_شارەکانی_سووریا&oldid=723894»\nئەم پەڕەیە دواجار لە ١١:٥٢ی ١٣ی تشرینی یەکەمی ٢٠٢٠ نوێ کراوەتەوە.


ساڵێک دوای دیار غەریب.. – کوردی – RojNews.News\n05/07/2020 - 7:15:01 am\nشۆڕشگێڕێکی كوردستان و ئه‌ندامی كۆنسه‌ی سه‌رۆكایه‌تی گشتی كه‌جه‌كه بوو، په‌كه‌كه له ڕێبه‌ر ئاپۆدا ده‌ناسێت و تێیده‌گات، فکر و بۆچوونەکانی وەک چرا بیر و هزر ڕووناک دەکاتەوە، ئەو بە گیان فیدایی و بە خشینی خوێنی خۆی مەشخەڵی بەرخۆدان و ئازادی لە باشوری کوردستان هەڵکرد، گەلی باشووریش خاوەندارێتی خۆیان بۆ دووپاتکردەوە.\nشەهید دیار غەریب ناسراو بە “هەڤاڵ هەڵمەت” لە ئاستێکی چالاکدا ڕۆڵی پێشەنگی بینی، هەرچۆن داگیرکاری و کۆمەڵکوژییەکانی سەردەمی سەدامی پێ هەرس نەکراو لە بەرامبەریدا تێکۆشا، هەرواش لە بەرامبەر داگیرکارییەکانی دەوڵەتی تورک لە باشوری کوردستان ڕاوەستا و نوێنەرایەتی ئیرادەی ئازادی گەلی کوردی کرد.\nهەڤاڵ هەڵمەت، پێشەنگێکی هەڵمەتبەر، شۆڕشگێڕێکی ڕۆشنگەر، ئەمڕۆ یەک ساڵ بەسەر شەهیدبوونیدا تێپەڕدەبێت، بەڵام ئەو وەک ئەستێرەیەکی گەش هەمیشە بە ئاسمانی شۆڕشگێریی گەلی کوردەوە دەدرەوشێتەوە.\nدیار غه‌ریب محه‌مه‌د، ناسراو به هه‌ڤاڵ هه‌ڵمه‌ت، ساڵی ١٩٧٣ له گوندی سێوسێنانی قه‌ره‌داغ له خێزانێكی وڵاتپارێز و دڵسۆزی خاک و گه‌ل له‌دایكبووە، ساڵی ١٩٩٥-١٩٩٦ به‌شی فیزیای له كۆلێژی زانسته‌كانی زانكۆی سه‌لاحه‌ددین لە شاری هەولێر ته‌واوكردووە.\nله ساڵانی نه‌وه‌ده‌كاندا له باشوری كوردستاندا له‌سه‌ر فیكر و فه‌لسه‌فه‌ی ڕێبه‌ر ئاپۆ تێكۆشان گه‌شه ده‌سێنێت، كار و خه‌بات له ناو خوێندکاراندا پێش دەکەوێت، شه‌ڕی گه‌ریلا به‌هه‌موو به‌رخۆدانی خۆیه‌وه ده‌بێته جێی سه‌رنج و تێڕامان، پۆل پۆل كچ و كوڕان لە هه‌موو ده‌ڤه‌ره‌كاندا به‌ره‌و چیاکان دەچن و بەشداریی ڕیزكانی گه‌ریلا ده‌بن.\nڕێبەر ئۆجالان به فه‌لسه‌فه و به شێوازی تێكۆشانی خۆی، كه ته‌واوی به‌شه‌كانی كوردستانی خستووەته ناو فیكری خۆیه‌وه، سه‌رنجی هه‌ڤاڵ هه‌ڵمه‌ت بۆ لای خۆی ڕاده‌كێشێت.\nئه‌و كاته‌ی له‌ناو گه‌نجاندا كار و خه‌بات ده‌كات، ده‌بینێت كه ئیدی ئه‌مه نابێتە وەڵامدەرەوەی خواست و تواناکانی ئەو و ده‌بێت خۆی بگه‌یه‌نێته گۆڕه‌پانی گه‌ریلا و فیكر و فه‌لسه‌فه‌ی ئازادیی ڕێبه‌ر ئۆجالان له نزیكه‌وه ببینێت و تێیدا بژیی.\nئازادیی ماڵبات له ئازادی كوردستاندا ده‌بینێت، ئازادی تاكه‌كه‌س له ئازادی كۆمه‌ڵگه‌دا ده‌بینێت، ئازادی كۆمه‌ڵگه له ئازادی ته‌واوی گه‌لاندا ده‌بینێت و به‌شدار ده‌بێت و دواجار ڕوو له وارگه‌ی ئازاد و چیاكانی كوردستان و ڕیزه‌كانی گه‌ریلا ده‌كات.\nئه‌وه‌ی به‌دوایدا ده‌گه‌ڕێت ده‌یدۆزێته‌وه، له‌كاتێكی كه‌مدا له‌گه‌ڵ ژیانی گه‌ریلاییدا ئاوێته ده‌بێت، له كۆتایی ساڵی ١٩٩٧ له‌گه‌ڵ پۆلێک له هه‌ڤاڵانیدا ده‌چنه لای عەبدوڵا ئۆجالان ڕێبەری گەلی کورد لە شام، وەک هەڤاڵانی باسی دەکەن، شەهید خاوه‌ن چانسێكی مه‌زن بووە كه هێشتا له‌ناو گه‌ریلادا شته سەرەتایی و نوێیەکانی وەرگرتووە و بینیویەتی، به‌دوایدا یه‌كسه‌ر دەگاتە لای ڕێبەر ئاپۆ.\nپه‌كه‌كه له ئۆجالاندا ده‌ناسێت و تێیده‌گات، له‌لای ڕێبه‌ر ئۆجالان فێری تێكۆشان ده‌بێت، په‌كه‌كه ده‌ناسێت و ژیان ده‌ناسێت، ئایدیۆلۆژیا و فه‌لسه‌فه‌ی تێكۆشانی ئازادی ده‌ناسێت و لە زیکەوە ئاشنای ژیانی ڕێبەر دەبێت.\nله خه‌باتی یه‌كێتی نه‌ته‌وه‌یی و هوشیاریی نه‌ته‌وه‌ییدا، هه‌ڤاڵ هه‌ڵمه‌ت ڕه‌نجێكی زۆریدا، باوە‌ڕی به سه‌ركه‌وتنی هێڵی ئازادی و دیموكراتی و بیری ڕێبه‌ر ئۆجالان هه‌بوو.\nساڵی ١٩٩٨ ڕوو له چیاكانی كوردستان ده‌كاته‌وه، وه‌ک كادیرێكی پێشه‌نگ له هه‌موو گۆڕه‌پانه‌كانی تێكۆشاندا ئه‌و ڕۆڵە‌ی بینی كه له ئه‌ستۆیدا بوو، په‌كه‌كه ژیانی ئه‌و بوو و ئه‌ویش ژیانی په‌كه‌كه بوو، خاوه‌نی پره‌نسیپی ڕه‌تكردنه‌وه و په‌سندكردن بوو، به زانستیانه له هه‌موو شتێكی ده‌ڕوانی، ده‌ركی به‌و ڕۆڵ و پێگه‌یه ده‌كرد كه‌وا ڕێبه‌ر ئاپۆ و پەکەکە پێی سپاردبوو.\nتێکۆشانی ئازادی باشور و باكوری کورستانی یەکخست، بۆ ماوەیەک لە باكوری کوردستان لە شەڕی قارەمانانەی گەریلا لە بەرامبەر بە داگیرکاریی بەشداری تێکۆشانی کرد.\nگرنگیی زۆری به په‌روه‌رده‌ی تاكه‌كه‌سی ده‌دا، باوه‌ڕی به‌وه‌بوو كه چالاكییه‌كی ئازادیهێن، به په‌روه‌رده‌یه‌كی به‌هێز و رێكخستنبووندا تێده‌په‌ڕێت.\nئه‌و كاته‌ی تێیدا ژیا، هه‌ر ته‌نیا ئه‌و كاته نه‌بوو، به‌ڵكو مێژووی مرۆڤایه‌تی له‌خۆیدا بونیاد نا، تێڕوانینی پیاوسالاری له‌خۆیدا تێكشكاندبوو.\nدامەزرێنەر و ئەندامی ئەنجومەنی دەستەی کارگێڕی پەچەدەکە بووە، له كۆنگره‌ی چواره‌می پەچەدەکەدا وەک سه‌رۆک و لە کۆنگرەی پێنجیشدا وەک هاوسەرۆکی پارتی چارەسەری دیموکراتی کوردستان-پەچەدەکە هەڵبژێردرا.\nله‌نێوان ساڵانی ٢٠١٤ تا ڕۆژی شه‌هیدبوونی، له چوارچێوه‌ی سیسته‌می كۆما جڤاكێن كوردستان–كه‌جه‌كه دا چەندین ئه‌رک و به‌رپرسیارێتیی ڕێكخستنی له ئه‌ستۆ گرتبوو، ئه‌ندامی کۆمیتەی ناوەندی په‌كه‌كه و ئه‌ندامی كۆنسه‌ی سه‌رۆكایه‌تی گشتیی كه‌جه‌كه بوو.\n٢٥ ساڵ له ژیانی شۆڕشگێڕانه‌یدا‌و، بۆخۆی چاره‌که سه‌ده‌یه‌كه، به‌ڵام مێژووی هه‌زاران ساڵه‌ی تێدا له‌خۆ‌گرتووه، كه‌ڵه‌كه‌بوونی ئه‌زموونی هه‌زاران ساڵه‌ی تێدا هه‌یه.\nئاستی په‌یوه‌ندییه‌كانی هه‌ڤاڵ هه‌ڵمه‌ت، هه‌ر ته‌نیا له‌گه‌ڵ مرۆڤه‌كان نه‌بوو، له‌هه‌مان كاتدا له‌گه‌ڵ سرووشتیشدا له‌نێو په‌یوه‌ندیدابوو، ده‌یخواست ئه‌مه له‌لای هه‌ڤاڵانی ده‌وروبه‌ریشیدا پێشكه‌وێت، خاوه‌ن هوشیارییه‌كی ژینگه‌پارێزیی بوو.\nهه‌ڤاڵ هه‌ڵمه‌ت، ئه‌و باوه‌ڕییه‌ی هه‌بوو كه بنچینه‌ی كێشه‌كانی كوردان، له ڕاستینه‌ی پارچه‌بوونی كوردستانه‌وه سه‌رچاوه‌ی گرتووه، ئه‌و ڕاستییه‌ی به قووڵی ده‌رک پێكردبوو كه سه‌ره‌ڕای ئه‌وه‌ی كوردان خاوه‌ن كۆمه‌ڵگه‌یه‌كی مێژوویی ده‌یان هه‌زار ساڵه‌ن و خاوه‌ن جوگرافیایه‌كن كه له‌سه‌ری ده‌ژین، به‌ڵام په‌یماننامه‌كانی وه‌ك سایكس پیكۆ، لۆزان و ئه‌نقه‌ره پارچه پارچەی كردوون.\nهه‌ربۆیه بە پێویستی دەزانی هه‌رچی زووه، یه‌كێتی نه‌ته‌وه‌یی كوردان و یه‌كڕیزیی خۆیان ئاوا بكه‌ن و قه‌واره‌یه‌كی سیاسی خۆیان بونیاد بنێن، باوه‌ڕی به‌وه هه‌بوو كه ئه‌گه‌ر كورد یه‌كێتی نه‌ته‌وه‌یی خۆیان بونیاد نه‌نێن، ئه‌وا به مسۆگه‌ری به تێكۆشان و قوربانی زۆریشه‌وه ناتوانن ئه‌و ده‌ستكه‌وتانه‌ی هه‌ن، ته‌نانه‌ت به‌شێوه‌یه‌كی پارچه‌ش بێت، بپارێزن.\nله‌و باوه‌ڕەدا بوو، به‌دیهێنانی یه‌كێتی نه‌ته‌وه‌یی بۆ كوردان، ڕێگه‌یه‌كی چاره‌سه‌ریی ده‌ست لێ بەرنه‌دراوه، کە هەر لەو ڕێگەیەشدا دواجار خەنجەری ژەهراوی لە دواوە لێدرا.\nدەستی خیانەت گەیشتە هەڤاڵ هەڵمەت و ڕۆژی ٥ی تەمموزی “مانگی حەوت” ٢٠١٩ لە هێرشێکی ئاسمانیی فڕۆکە جەنگییەکانی دەوڵەتی تورکدا لە قەندیل لەگەڵ دوو گەریلای دیکەدا شەهیدبوو، کە دواتر کەجەکە ڕایگەیاند: شەهیدبوونی هەڤاڵ هەڵمەت بە بەرنامە و بەشداریی سیخوڕەکان بووە و دەبێت سزا وەرگرن.\nشەهید هەڵمەت بە گیان فیدایی و بە خشینی خوێنی خۆی، مەشخەڵی بەرخۆدان و ئازادی لە باشوری کوردستان هەڵکرد، خەسڵەتە شۆڕشگێڕییەکانیشی متمانە و خاوەنداریی گەلی پێبەخشیی، گەلی باشور خاوەندارێتی خۆیان بۆ دووپاتکردەوە.\nشەهیدبوونەکەی سەرهەڵدان ئاسا بەجارێک خەڵکی لە باشور و ڕۆژئاوای کوردستان هێنایە سەر پێ، دەیان هەزار کەس لە سەرجەم ناوچە جیاجیاکانی باشوری کوردستان بە ڕێپێوان و بەشدارییکردن لە پرسەکەیدا، خاوەندارییان لە هەڤاڵ هەڵمەت کرد.\nدروشمی “دیار نامرێ” ویردی سەر زەمانی هەمووان بوو، وەکچۆن لە تێکۆشاندا قوتابخانە بوو، شەهیدبوونەکەشی بووە چاوگی بەرهەڵستکاریی خیانەت و تێکۆشان دژی داگیرکاریی.\nهەمووان لەسەر گکڵۆکەی کۆبوونەوە و مەزارەکەیان بە گوڵ داپۆشی، سۆزی درێژەدان بە ڕێبازەکەیان دووپات کردەوە لەسەر ئەو باوەڕەی کە “پەکەکە پارتی شەهیدانە و هەر شەهیدێک دەبێتە پشکۆی گەشکردنی تێکۆشان”.\nلە مەراسیمی چلەکەشیدا بەهەمان شێوە خەڵک سەرباری ئاستەنگییەکان، بەڵام هەڤاڵ هەڵمەتیان لەیاد نەکرد و بەشکۆوە یادیان کردەوە.\nشەهید دیار غەریب نوسەر و ڕۆژنامەنووس بوو، خاوەنی پێنج کتێبی لەچاپدراوە بەناوەکانی: خوێندنەوەیەکی نوێ بۆ مێژووی کوردستان، کورتە مێژوویەکی عێراق و باشوری کوردستان، خۆبەڕێوەبەریی دیموکراتیی، قەیرانی سیستم و پرسی پێشەنگایەتیی لە باشوری کوردستان، لەگەڵ مانیفستۆی گەنجانی باشوری کوردستان، جگە لە سەدان نوسین و لێکۆڵینەوە و کۆڕ و سیمینار.\nتەنها لە مەراسیمی چلەکەشیدا ٥٠٠ دانە لە کتێبەکانی بڵاوکرانەوە، کتێبەکانی شوێنی خۆیان لە دڵی خەڵکدا کردووەتەوە و وەک مۆم بیر و هزری خوێنەر ڕووندەکەنەوە.\nئیدریس عەبدوڵا، مامۆستایەکی دانیشتووی شارۆچکەی قەڵادزێیە و کتێبی مانیفستۆی گەنجانی باشوری کوردستانی خوێندووەتەوە، ئەو بۆچوونی خۆی لەسەر کتێبەکە باس دەکات و دەڵێت: کتێبی مانیفستۆی گەنجانی باشوری کوردستان، پوختەیەکی گرنگە لەسەر وزە و توانا و کاروچالاکییەکانی گەنجانی کوردستان بەگشتیی و گەنجانی باشوری کوردستان بەتایبەت، هەڤاڵ هەڵمەت لەو کتێبەدا سەرنج دەخاتە سەر ڕۆڵی گەنج لە کایەی سیاسیی و کۆمەڵایەتیید، کە بە چەند قۆناغێک دابەشی کردووە لە نیوەی دووەمی سەدەی ١٩ەوە بۆ ئێستا.\nهەڤاڵ هەڵمەت لەناو خانەوادەکەشیدا خۆشەویستییەکی تایبەتی هەبووە، لەدوای شەهید بوونی برایەکی بەناوی “دلێر” دووەمین منداڵی خێزانەکەی بووە، هەمیشە هانی خوشک و براکانی داوە كە ببینە كەسایەتیەكی بەهێز، بەردەوام لەدژی زهنیەتی پیاوسالاری و كۆنەپارێزی تێكۆشانی كردووە و ڕێگەی نەداوە هیچ كەسێك مامەڵەی جیاكاری لەنێوان كچان و كوڕاندا بكات.\nخۆشەویستییەکی تایبەتی بۆ دایکی هەبووە، خۆی دەڵێت: دایکم یەکەم مامۆستای تێکۆشانم بوو.\nسەعدییە ناسر، دایکی شەهید دیار غەریب لە یەکەم ساڵیادی شەهیدبوونی ڕۆڵەکەیدا دەڵێت: شەهید دیار و شەهید دلێر هەمیشە سەربەرزن، ناوەکانی خۆیان ون نەکردووە، ئەو هەر دیار بووە و نازناویشی هەڵمەت بووە، هەمیشە لە هەڵمەتدا بووە، جگەلەوەش ناسنامەی شەهیدی وەرگرتووە، من شانازیی دەکەم کە ئەو کوڕانەم هەبووە، جێی سەربەزیین بۆ خۆم و هەموو گەلی کورد.\nهەرچەند ساڵێک بەسەر شەهیدبوونی ئەو شۆڕشگێڕه ئه‌ویندارەی وڵات و گه‌له‌كه‌یدا تێپەڕدەبێت، بەڵام یاد و یادەوەرییەکانی دەبنە تێشووی سەرکەوتن، بیر و ڕامانەکانی وەک چرایەک ڕێگای تێکۆشان ڕوون دەکەنەوە.\nلە یادکردنەوەی یەکەم ساڵەی شەهیدبوونیشیدا، کتێبێک لەسەر ژیان و تێکۆشانی لەژێر چاپدایە، بەناونیشانی “دیار غەریب، مانیفێستۆی کەسێتیی ئازاد و شۆڕشگێڕی کوردستان”، کتێبەکە لە شەش بەرگ پێکدێت و ژیاننامە و کۆوتار و چاوپێکەوتنەکانی هەڤاڵ هەڵمەت لەخۆدەگرێت و لەلایەن نووسەر و ڕۆژنامەنووس حەسەن جودییەوە ئامادەکراوە.


هەواڵ / ئابوری :: 15/11/2019 :: 803 جار بینراوە\nسەرپەرشتیاری تیمی گەڕۆكی هەڵمەتی بایكۆتكردنی كاڵای توركی لە شاری هەولێر ڕایدەگەیەنێت، خەڵک پێشوازییەكی گەرمیان لە هەڵمەتی بایكۆت کردووە، ئاشکراشیدەکات، لەژێر كاریگەریی بایكۆتدا٤٠٪ فرۆشی كۆمپانیا توركەكان كەمی كردووە.\nڕێباز فاروق، سەرپەرشتیاری تیمی گەڕۆكی هەڵمەتی بایكۆتكردنی كاڵای توركی لە شاری هەولێر بەدواڕۆژی راگەیاند: تاوەکو ئێستا زیاتر لە ١٨ هەزار بروشوری تایبەت بە هۆشیاریی بۆ بایکۆتکردنی كاڵای توركی لەناو بازاڕدا دابەشكراوە و لەناو خەڵكیش پێشوازییەكی گەرم لە بایكۆت دەكرێت.\nوتیشی: "بەهۆی فراوانبوونی هەڵمەتەکانی بایکۆتی کاڵای تورکی لە سەرتاسەری هەرێمی کوردستان، کۆمپانیا تورکییەکان بەگشتی٤٠٪ فرۆشیان كەمی كردووە".\nسەرپەرشتیاری تیمی گەڕۆكی هەڵمەتی بایكۆتكردنی كاڵای توركی لە شاری هەولێر، ڕاشیگەیاند "هەڵمەتەكانمان بەردەوام دەبێت و هەمەجۆر دەبێت لە داهاتوودا گردبوونەوە دەكەین بەتایبەتی دژی دراما كە دەستی خستۆتە ژیان و قەوارەی خێزانمان، هەروەها لەگەڵ هونەرمەندان دەست دەكەین بە هەڵمەت و فشار دروستکردن لەسەر وەزارەتی ڕۆشنبیری بۆ ئەوەی بە تەواوەتی دراما تورکییەکان ڕابگرێت".


وێنە و زانیاری...خێزانێکی ئیتاڵی بە ھیچ جۆرێک ھەست بە ئازار ناکەن\n"دووچاربوون بە دۆخێکی خراپی تەندروستی و نەبوونی ئازار" بیستنی ئەم دەستەواژەیە لەوانەیە باوەڕپێکراو نەبێت.\nبەڵام خێزانێکی ئیتاڵی کە لە شەش ئەندام پێکھاتووە لەکاتی توشبوونیان بە ئازار جا ئەو ئازارە بە ھەر ھۆکارێک دووچاری ببن ھەستی پێناکان، زانایانی ئیتاڵی ئاماژە بۆ ئەوە دەکەن کە ئەم خێزانە بە تەواوی دۆخێکی بۆماوەی نامۆ و دەگمەنیان تێدایە کە بە ھیچ جۆرێک ھەست بە بوونی ئازار ناکەن.\nزانایان ھەستان بە لێکۆڵینەوە لە "DNA" ھەر شەش ئەندامەکەی ئەم خێزانە،بۆیان دەرکەوت ئەو بۆماوەیە ئاڵۆزەی کە لەم خێزانەدایە ھەموو جۆرە ئازارێک ڕەتدەکاتەوە "نایھێڵێت" وە ھیواخوازن لە ڕێگای ئەم خێزانەوە بتوانن ئازار شکێنێکی ھەمیشەی وەک چارەسەر بۆ مرۆڤ بدۆزنەوە.\nزانای بواری زیندەوەرزانی"جەیمس کۆکس" ئەوەی بۆ ڕۆژنامەی ئیندپێندد ڕوونکردۆتەوە ئەم خێزانە لە سەرەتادا ھەست بە ئازار دەکەن بەڵام زۆر بە زووی نامێنێت،نموونەش"Letizia Marsili"ی تەمەن ٥٢ ساڵ کاتێک شانی دووچاری شکان دەبێت لەکاتی ئەنجامدانی خلیسکێنە لەسەر بەفر بەڵام لە کۆتایی ڕۆژدا زۆر بە ئاسانی ئوتومبێل لێدەخوڕێت بەو شێوەیە وا دەردەکەوێت کە ھیچ شتێک ڕووینەدابێت ھەتا ئەو کاتەی پشکنینی پزیشکی ئەنجام دەدات.\nلەلایەکی دیکەشەوە کوڕەکەیان " Ludovico"ی تەمەن ٢٤ ساڵ بەوە ڕاھاتووە بەردەوام یاری تۆپی پێ بکات،سەرەڕای بوونی گرفت و کەمبوونەوەی چڕی ئێسکی ئەژنۆکانی ھەروەھا لە پشکنینی "تیشک"ئەشیعە دا دەرکەوتووە شکاوی وردی ھەیە بەڵام ھەستی پێناکات و یاری دەکات.\nھەروەھا "Marsili" تەمەن ٧٨ ساڵ کە یەکێکە لە ئەندامانی ئەم خێزانە دووچاری سوتانەوە و ھەوکردن بووە بە ھۆی خواردنی خۆراکی گەرمەوە بەڵام بە ھیچ شێوەیەک ھەستی پێنەکردووە ھەتا ئەو کاتەی پزیشکەکان پشکنینیان بۆ ئەنجام داوە.\nلە ئێستادا ئەم خێزانە ژیانێکی ئاسایی بەسەر دەبەن ، نەبوونی ئازار و ھەست نەکردن بە ئازار وایکردووە بەراورد بە کەسانی دیکە لە جیھاندا زۆر بەختەوەر بژین.\n10 مانگ پێشتر - Jan 23 2018 1:52PM


لەندەن. ئێوارەیەکی ڕێزلێنان بۆ عەباسی کەمەندی بەڕێوە چوو\nدووشەممە, 30 حوزەیران 2014\nبۆ چلەی خوالێخۆشبوو هونەرمەند عەباسی کەمەندی مەڵبەندی ڕۆشنبیری کورد لە لەندەن ئێوارەیەکی ڕێزلێنانی بۆ کار و بەرهەمەکانی بە هاوکاری بەشێك لە هونەرمەندانی لەندەن ڕێك خست\nپاش دەقیقەیەك وەستان بۆ گیانی پاکی شەهیدان بەرهەمێکی ( سەعدوڵڵا نەسری ) کە بۆ کۆچی دوای عەباسی کەمەندی ئامادە کرابوو پێشکەش کرا\nدواتر ژیاننامەی هونەرمەند عباسی کەمەندی خوێنرایەوە و ڕۆڵ و پێگەی گرنگی ئەم هونەرمەندە کە لە زۆر بواردا بێجگە لە گۆرانی لە بواری فیلم و تێکستو سینارۆشدا خزمەتی کردبوو باس کرا\nهونەرمەند شەهێن تاڵەبانی لە ووتەیەکیدا پرسەو سەرە خۆشی خۆی ئاڕاستەی بنەماڵەو کەس و کاری هونەرمەند کرد و باسی لە سەرەتای ئاشنایەتی خۆی عەباسی کەمەندی بە تایبەتی لە بەرهەمی گۆرانی ( سەبری ) کرد کە چۆن هاندەرو هاوکاری بووە و نەمانیشی بە داخێکی گەورەی نەبڕاوە وەسف کرد\nپاشان چەند پەیوەندییەکی تەلەفۆنی لە نێوان مەڵبەندی ڕۆشنبیری کورد لە لەندەن. بە خانەوادەی هونەرمەند عەباسی کەمەندی لە سنە کرا کە پەخشانە شیعرێکییان بۆ کۆچی ناوادەی باوکی بەڕێزیان نوسیبوو پێشکەش ئامادەبووانیان کرد و. دواتر هەریەك لە مامۆستا ووریا ئەحمەد لە هەولێر و هونەرمەند نەجمەی خولامی لە ستۆکۆڵم و نیاز نوری نەقیبی سەندیکای هونەرمەندانی کوردستان لە سلێمانییەوە لەسەر هێڵی تەلەفۆن پرسەو سەرە خۆشی خۆیان بۆ خانەوادەی هونەرمەند نارد و باسیان لە کارە هونەری و خزمەتی لەو بوارەدا بەرز نرخاند\nلە بەشێکی تری ئەم ئێوارە ڕێزلێنانەدا لە لایەن هەریەك لە هونەرمەندان ( کەمال عەلی، ئەمەل سەعید کوردە، ژاڵە ڕەحیمی، داریان زەردەشتی، ئەحمەد ئەنوەری، نەورۆز ئۆراماری)ەوە چەند گۆرانییەك پێشکەش کرا و لە کۆتایشدا بە پێدانی چەبکە گووڵی ڕێزلێنان بەرهەمی ( کوردستانی ) عەباسی کەمەندی بە هاوکاری سەرجەم هونەرمەندانی بەژدار بوو پێشکەش کرا\nبۆ بینینی ووێنەی زیاتر گرتە لێرە بکە


عه‌لی حسێن ، ئه‌ندامی په‌رله‌مانی هه‌رێمی کوردستانی عێراق و بڕیارده‌ر له لیژنه‌ی ئه‌وقاف و کاروباری ئاینی ده‌ڵێت ئه‌رکی په‌رله‌مان له دوو شتدایه ، یه‌که‌میان داڕشتنی یاساکانه و دووه‌میشیان چاودێریکردنه و په‌رله‌مان ڕۆڵی پۆلیسی نییه و به‌شێکیش نییه له ده‌سه‌ڵاتی جێبه‌جێکردن.\nله میانه‌ی گفت و گۆکه‌یدا له‌گه‌ڵ هاوکارمان به‌ڵێن ساڵح ، بڕیارده‌ر له لیژنه‌ی ئه‌وقاف و کاروباری ئاینی له په‌رله‌مانی هه‌رێم ده‌شڵێت لیژنه‌که‌یان هه‌میشه هه‌وڵی ئه‌وه‌یان داوه له یه‌ک دووریدا بن له‌گه‌ڵ نوسه‌ران و ڕۆشنبیران و پیاوانی ئاینیدا.\nماوه‌یه‌که ئاڵۆزیه‌ک که‌وتۆته نێوان نوسه‌ران و ڕوناکبیرانی کورد و مه‌لا و پیاوانی ئاینیه‌وه که نوسه‌ران له‌و بڕوایه‌دان مه‌لاکان له هه‌وڵی به‌رته‌سک کردنه‌وه‌ی ئازادی ڕاده‌ربڕیندان و هه‌رچی پیاوانی ئاینیشن وای داده‌نێن له ژماره‌یه‌ک نوسیندا سوکایه‌تی به به‌ها ئاینیه‌کان کراوه.\nده‌توانن له ڕێی کلیککردنی ئه‌و فایله ده‌نگیه‌ی سه‌ره‌وه‌ی ده‌سته چه‌پ گوێبیستی ته‌واوی گفت و گۆکه بن که ماوه‌که‌ی 5:48 خوله‌که.